
讟拽住讟 讛讚祝





	诪爪讜讛 诇砖驻砖祝 诪住讬讬注 诇讬讛 诇专讘讬 讗诪讬 讚讗诪专 专讘讬 讗诪讬 讗住讜专 诇讗讚诐 砖讬爪讗 讘谞讬爪讜爪讜转 砖注诇 讙讘讬 专讙诇讬讜 诪驻谞讬 砖谞专讗讛 讻讻专讜转 砖驻讻讛 讜诪讜爪讬讗 诇注讝 注诇 讘谞讬讜 砖讛谉 诪诪讝专讬诐 讗诪专 专讘 驻驻讗 爪讜讗讛 讘诪拽讜诪讛 讗住讜专 诇拽专讜转 拽''砖 讛讬讻讬 讚诪讬 讗讬 讚谞专讗讬转 驻砖讬讟讗 讗讬 讚诇讗 谞专讗讬转 诇讗 谞讬转谞讛 转讜专讛 诇诪诇讗讻讬 讛砖专转 诇讗 爪专讬讻讗 讚讬讜砖讘 讜谞专讗讬转 注讜诪讚 讜讗讬谞讛 谞专讗讬转 讜诪讗讬 砖谞讗 诪爪讜讗讛 注诇 讘砖专讜 讚讗讬转诪专 爪讜讗讛 注诇 讘砖专讜 讗讜 砖讛讬讜 讬讚讬讜 讘讘讬转 讛讻住讗 专讘 讛讜谞讗 讗诪专 诪讜转专 诇拽专讜转 拽''砖 讜专讘 讞住讚讗 讗诪专 讗住讜专 诇拽专讜转 拽''砖 讘诪拽讜诪讛 谞驻讬砖 讝讜讛诪讗 砖诇讗 讘诪拽讜诪讛 诇讗 谞驻讬砖 讝讜讛诪讗 转''专 讛诇讻讛 讘住注讜讚讛 讗讚诐 讬讜爪讗 诇讛砖转讬谉 诪讬诐 谞讜讟诇 讬讚讜 讗讞转 讜谞讻谞住 讚讬讘专 注诐 讞讘讬专讜 讜讛驻诇讬讙 谞讜讟诇 砖转讬 讬讚讬讜 讜谞讻谞住 讜讻砖讛讜讗 谞讜讟诇 诇讗 讬讟讜诇 诪讘讞讜抓 讜讬讻谞住 诪驻谞讬 讞砖讚 讗诇讗 谞讻谞住 讜讬讜砖讘 讘诪拽讜诪讜 讜谞讜讟诇 砖转讬 讬讚讬讜 讜诪讞讝讬专 讛讟驻讬讞 注诇 讛讗讜专讞讬谉 讗''专 讞住讚讗 诇讗 讗诪专谉 讗诇讗 诇砖转讜转 讗讘诇 诇讗讻讜诇 谞讜讟诇 诪讘讞讜抓 讜谞讻谞住 讚诪讬讚注 讬讚讬注 讚讗谞讬谞讗 讚注转讬讛 讗诪专 专讘 谞讞诪谉 讘专 讬爪讞拽 讜讗谞讗 讗驻讬诇讜 诇砖转讜转 谞诪讬 诪讬讚注 讬讚注讬 讚讗谞讬谞讗 讚注转讗讬:


	诪转谞讬' 讗讬谉 讗讚诐 谞讻谞住 诇注讝专讛 诇注讘讜讚讛 讗驻讬诇讜 讟讛讜专 注讚 砖讬讟讘讜诇 讞诪砖 讟讘讬诇讜转 讜注砖专讛 拽讚讜砖讬谉 讟讜讘诇 讻''讙 讜诪拽讚砖 讘讜 讘讬讜诐 讜讻讜诇谉 讘拽讚砖 注诇 讘讬转 讛驻专讜讛 讞讜抓 诪讝讜 讘诇讘讚 驻专住讜 住讚讬谉 砖诇 讘讜抓 讘讬谞讜 诇讘讬谉 讛注诐 (拽讬讚砖 讬讚讬讜 讜专讙诇讬讜):


	讙诪' 砖讗诇讜 讗转 讘谉 讝讜诪讗 讟讘讬诇讛 讝讜 诇诪讛 讗诪专 诇讛诐 讜诪讛 讛诪砖谞讛 诪拽讜讚砖 诇拽讜讚砖 讜诪诪拽讜诐 砖注谞讜砖 讻专转 诇诪拽讜诐 砖注谞讜砖 讻专转 讟注讜谉 讟讘讬诇讛 讛诪砖谞讛 诪讞讜诇 诇拽讜讚砖 讜诪诪拽讜诐 砖讗讬谉 注谞讜砖 讻专转 诇诪拽讜诐 砖注谞讜砖 讻专转 讗讬谞讜 讚讬谉 砖讟注讜谉 讟讘讬诇讛 专讘讬 讬讛讜讚讛 讗讜诪专 住专讱 讟讘讬诇讛 讛讬讗 讝讜 讻讚讬 砖讬讝讻讜专 讟讜诪讗讛 讬砖谞讛 砖讘讬讚讜 讜讬驻专讜砖 讘诪讗讬 拽讗 诪讬驻诇讙讬





专砖"讬





	诪爪讜讛 诇砖驻砖祝 讘讬讚讜. 谞讬爪讜爪讜转 砖诇 诪讬 专讙诇讬诐 讛谞讬转讝讬谉 注诇 专讙诇讬讜 砖诇讗 讬爪讗 讘讛谉 讞讜抓 讜谞专讗讛 讻讻专讜转 砖驻讻讛 砖讗讬谉 诪讬 专讙诇讬讜 诪拽诇讞讬谉 讗诇讗 砖讜转转讬谉 讜讻专讜转 砖驻讻讛 讗讬谞讜 诪讜诇讬讚 讜讬讗诪专讜 注诇 讘谞讬讜 砖讗讬谞诐 砖诇讜: 讘诪拽讜诪讛. 讘谞拽讘 驻讬 讛讟讘注转 讗住讜专 讝讛 诇拽专讜转 拽''砖. 讬讚讬讜 讘讘讬转 讛讻住讗 诪讞讬爪讛 诪驻住拽转 讜讘讬转 讛讻住讗 诇驻谞讬诐 诪讛诪讞讬爪讛 讜讝讛 讛讻谞讬住 讬讚讬讜 讚专讱 讞讜专 砖讘诪讞讬爪讛: 讜专讘 讞住讚讗 讗诪专 讗住讜专. 诪砖讜诐 讻诇 注爪诪讜转讬 转讗诪专谞讛 讜讙讜' (转讛诇讬诐 诇讛) 讟注诪讗 诪砖讜诐 讻诇 注爪诪讜转讬 讗讘诇 诪砖讜诐 讝讜讛诪转 讛专讬讞 诇讗 讜拽砖讬讗 诇专讘 驻驻讗 诪转专讜讬讬讛讜: 讘诪拽讜诪讛 谞驻讬砖 讝讜讛诪讗. 砖讞诪讛 讛讬讗 砖诇讗 讬爪讗讛 诇讗讜讬专 讜诇讗 谞转驻讝专 专讬讞讛: 讛诇讻讛 讘住注讜讚讛. 讻诇讜诪专 讛诇讻讛 讝讜 讗诪专讜 讘讛诇讻讜转 住注讜讚讛: 讗讚诐. 砖讬爪讗 诪转讜讱 讛住注讜讚讛 诇讛砖转讬谉 诪讬诐 谞讜讟诇 讬讚讜 讗讞转 讗讜转讛 砖砖讬驻砖祝 讘讛 谞讬爪讜爪讜转: 讜讛驻诇讬讙. 砖讛讛: 谞讜讟诇 砖转讬 讬讚讬讜. 讚讻讬讜谉 砖讛驻诇讬讙 砖注讛 讗讞转 讗讜 砖转讬诐 讛住讬讞 讚注转讜 诪住注讜讚转讜 讜诇讗 谞讝讛专 诇砖诪讜专 讬讚讬讜 讜讛谉 注住拽谞讬讜转: 诇讗 讬讟讜诇 诪讘讞讜抓. 砖诇讗 讬讗诪专讜 注诇讬讜 诇讗 谞讟诇: 讜诪讞讝讬专 讛讟驻讬讞 注诇 讛讗讜专讞讬谉. 讛''讙 诇讛 讘转讜住驻转讗 [驻''讚] 讚讘专讻讜转 讟驻讬讞 驻讱 砖讬讜爪拽讬谉 诪诪谞讜 诪讬诐 注诇 讛讬讚讬诐 诪讞讝讬专讜 注诇 讛讗讜专讞讬诐 讛诪住讜讘讬谉 讜讛砖诪砖 诪讞讝讬专讜 注诇讬讛谉 讜讗讜诪专 讬砖 讘讻诐 讛爪专讬讱 诇讬讟讜诇 讜讗讬谉 讝讗转 讗诇讗 诇讛讜讚讬注 砖谞讟诇 讝讛 砖讛讻谞讬住 讗转 讬讚讬讜: 诇讗 讗诪专谉. 讚诇讗 讬讟讜诇 讘讞讜抓 讗诇讗 砖讗讬谞讜 爪专讬讱 注讜讚 诇讗讻讜诇 讗诇讗 诇砖转讜转 讛讜讗 谞讻谞住 砖讛讬讜 专讙讬诇讬谉 诇讛讗专讬讱 诇砖转讜转 讘砖转讬讛 讗讞专 讛诪讝讜谉 讜诪讬讛讜 爪专讬讱 诇讬讟讜诇 砖诪讗 讬转谉 驻专讜住讛 诇转讜讱 驻讬讜: 诪讬讚注 讬讚讬注 讚讗谞讬谞讗 讚注转讬讛. 讜诇讗 讞砖讚讬 诇讬讛: 诪转谞讬' 诇注讘讜讚讛. 诇讗讜 讚讜拽讗 讚讗讬谉 讗讚诐 谞讻谞住 诇注讝专讛 注讚 砖讬讟讘讜诇 讜讟注诪讗 诪驻专砖 讘讙诪专讗: 讞诪砖 讟讘讬诇讜转 讜讻讜'. 讬诇讬祝 诇讛 讘讙诪专讗: 注诇 讘讬转 讛驻专讜讛. 注诇 讙讙 诇砖讻转 讘讬转 讛驻专讜讛: 讞讜抓 诪讝讜. 讛专讗砖讜谞讛 砖讗讬谞讛 讘讗讛 讞讜讘讛 诇讬讜诐 讛讻驻讜专讬诐 讚讛讗 讻诇 讬讜诪讗 谞诪讬 讗讬转讗 讗讘诇 讟讘讬诇讜转 讛讘讗讜转 讞讜讘讛 诇讬讜讛''讻 讻转讬讘 讘讛谉 讘诪拽讜诐 拽讚讜砖 讘注谞讬讬谞讗 讚讗讞专讬 诪讜转: 讙诪' 讟讘讬诇讛 讝讜. 砖诇 讻诇 砖讞专讬转 诇诪讛 诇讟讛讜专: 讜诪讛 讛诪砖谞讛 诪拽讜讚砖 讜讻讜'. 讻讛谉 讙讚讜诇 讘讞诪砖 注讘讜讚讜转 讘讬讜讛''讻 讛诪砖转谞讜转 诪讞讜抓 诇驻谞讬诐 讜诪驻谞讬诐 诇讞讜抓 砖砖谞讬 讛诪拽讜诪讜转 拽讚砖 讜注诇 砖谞讬讛谉 注谞讜砖 讻专转 讛谞讻谞住 讘讟讜诪讗讛: 讟注讜谉 讟讘讬诇讛. 讘讬谉 注讘讜讚讛 诇注讘讜讚讛 讻讚讬诇讬祝 讘驻专拽讬谉 (讚祝 诇讘.) 讜讝讛 讛讘讗 诪讘讬转讜 诇注讝专讛 砖讛讜讗 诪讞讜诇 讗诇 讛拽讚砖 讜讻讜': 住专讱 讟讘讬诇讛 讛讬讗 讝讜. 讗讬谉 讻讗谉 讞讜讘讛 诪谉 讛转讜专讛 讗诇讗 诇住专讱 讜诇转驻讜砖 讘砖诐 讟讘讬诇讛 讻讚讬 诇注诇讜转 注诇 诇讘 砖讗讬谉 讟讘讬诇讛 讗诇讗 诇讟诪讗讬谉 讜诇转转 诇诇讘讜 讗诐 讬砖 讟讜诪讗讛 注诇讬讜 讜讬讝讻讜专 讟讜诪讗讛 讬砖谞讛 砖讬砖 注诇讬讜 讜砖讻讞讛 讜讬驻专讜砖 诪诇讘讗 诇注讝专讛 讛讬讜诐 注讚 砖讬注专讬讘 砖诪砖讜 讗讞专 讛讟讘讬诇讛 讜诇讗 讬注讘讜讚 讛讬讜诐:





转讜住驻讜转





	诪爪讜讛 诇砖驻砖祝. 转讬诪讛 讗诪讗讬 爪专讬讱 诇砖驻砖祝 讜讛讗 诪住转诪讗 拽讬讬诪讗 诇谉 讻专讘谞谉 讚专''讗 讚讗住讜专 诇讗讞讜讝 讘讗诪讛 讜讗诪专讜 诇讬讛 专讘谞谉 讜讛诇讗 谞讬爪讜爪讜转 谞讬转讝讬谉 注诇 专讙诇讬讜 讜讻讜' 讗诇诪讗 讚讻砖讗讜讞讝 讘讗诪讛 讗讬谉 谞讬爪讜爪讜转 谞讬转讝讬谉 注诇 专讙诇讬讜 讜讬''诇 讗注驻''讻 讗讬 讗驻砖专 砖诇讗 讬讛讜 诪注讟 谞讬转讝讬谉 注诇 专讙诇讬讜 讚讝讬诪谞讬谉 诪讬砖转诇讬 讜诇讗讜 讗讚注转讬讛 诇讗讞讜讝 讘讗诪讛 注讚 诇讘住讜祝 讗讬 谞诪讬 讚专讘谞谉 诪讜讚讜 诇讘住讜祝 诇讚讬讘专讬 专''讗 转讚注 讚讘驻' 讻诇 讛讬讚 (谞讚讛 讚祝 讬讙.) 驻专讬讱 讗砖诪讜讗诇 讚讗诪专 诇讬讛 诇专讘 讬讛讜讚讛 砖讬谞谞讗 讗讞讜讝 讘讗诪讛 讜讛转谞讬讗 专''讗 讗讜诪专 讻诇 讛讗讜讞讝 讜讻讜' 讜讻谉 讘驻专拽 讻讬专讛 (砖讘转 讚祝 诪讗.) 讜讗讬 专讘谞谉 驻诇讬讙讬 诪讗讬 驻专讬讱 诪讬讛讜 讬砖 诇讚讞讜转 讝讛 讚讗驻讬诇讜 专讘谞谉 诇讗 砖专讜 讗诇讗 砖诇讗 讬讜爪讬讗 诇注讝 注诇 讘谞讬讜 讛讗 诇讗讜 讛讻讬 诇讗 讜讛讛讬讗 讚讻讬专讛 诇讗讜 诪砖讜诐 讛讻讬 讛讜讛 讜讛讗 讚专讘 讬讛讜讚讛 讗讗讬讙专讗 讛讜讛 拽讗讬 讜诪砖转讬谉 诇诪讟讛 讜诇讬讻讗 诇诪讬诪专 诪砖讜诐 谞讬爪讜爪讜转 讗诇讗 诪砖讜诐 诇讻诇讜讱 讛讻讜转诇 讜诪砖讜诐 讛讗讬 诪讬诇转讗 诇讗 讛讜讜 砖专讜 专讘谞谉 诪讬讛讜 讬砖 诇讛讘讬讗 专讗讬讛 诪讚讗诪专讬谞谉 驻专拽 讻讬爪讚 诪讘专讻讬谉 (讘专讻讜转 讚祝 诪.) 讗讬谉 诪讬 专讙诇讬诐 讻诇讬诐 讗诇讗 讘讬砖讬讘讛 讜讘注驻专 转讬讞讜讞 讗驻讬诇讜 讘注诪讬讚讛 讜讻讜' 讗讘诇 讗讜讞讝 讘讗诪讛 诇讗 拽讗诪专 讚讗注''讙 讚诪住转诪讗 讻诪讜 讻谉 讻诇讬诐 讜讗诪专讬谞谉 谞诪讬 讘驻专拽 讻诇 讛讬讚 (谞讚讛 讚祝 讟讝:) 讙' 砖谞讗转讬 讜讻讜' 讜讞砖讬讘 讗讜讞讝 讘讗诪讛 讜诪砖转讬谉 讜诇讗 讛讜讝讻专 砖诐 专''讗 讗诇讗 砖''诪 讚讞讝专讜 专讘谞谉 讜讛讜讚讜 诇专''讗 讜讗注''讙 讚诇讗 讗砖讻讞谉 讘讛讚讬讗 诇讗 讘诪砖谞讛 讜诇讗 讘讘专讬讬转讗 砖讞讝专讜 讬砖 诇讜诪专 讻谉 讜讛''谞 讗砖讻讞谉 讘驻专拽 讻诇 讛讬讚 (砖诐 讚祝 讬讙:) 讗诪讬诇转讗 讗讞专讬转讬 讚拽讗诪专 专' 讟专驻讜谉 转拽爪抓 讬讚讜 注诇 讟讬讘讜专讜 驻讬' 注诇 砖谞讙注 讘讗诪转讜 讗诪专讜 诇讜 讬砖讘 诇讜 拽讜抓 诇讗 讬讟诇谞讜 诪砖诪注 讚专讘谞谉 砖专讜 讗驻讬诇讜 讘诇讗 拽讜抓 讗诇讗 讚讛讜讜 诪拽砖讬 诇讬讛 讗讜讚讬 诇谉 诪讬讛转 讘讬砖讘 诇讜 拽讜抓 讜讘诪转谞讬' 讚讛转诐 讘讗谞砖讬诐 转讬拽爪抓 讜诪住转诪讗 讗转讬讗 谞诪讬 讻专讘谞谉 讚讗讬谉 住讘专讗 诇讗讜拽讜诪讬讛 讻专''讟 讗诇诪讗 讚讞讝专讜 讘讛谉 讗注''讙 讚诇讗 讗砖讻讞谉 诇讛 讘讛讚讬讗 讜讗''转 讜讻讬讜谉 讚诪爪讜讛 诇砖驻砖祝 讜讬砖 转拽谞讛 诇砖驻砖祝 诪讗讬 拽讗 驻专讻讬 诇讬讛 专讘谞谉 诇专''讗 讗讬谉 诇讜 诪拽讜诐 讙讘讜讛 讜讗讬谉 诇讜 注驻专 转讬讞讜讞 诪讗讬 讗诪专 诇讛诐 诪讜讟讘 讬讜爪讬讗 诇注讝 注诇 讘谞讬讜 砖讛谉 诪诪讝专讬诐 讜讗诇 讬专讗讛 专砖注 砖注讛 讗讞转 诇驻谞讬 讛诪拽讜诐 讜讗诪讗讬 诇讗 讗诪专 诇讛讜 诪爪讜讛 诇砖驻砖祝 讜讬''诇 讗诐 诇讗 讬讗讞讜讝 讘讗诪讛 讻诇诇 讗讝 讬讛讬讛 专讜讘 谞讬爪讜爪讜转 谞讬转讝讬诐 注诇 专讙诇讬讜 讜讗驻讬诇讜 讗诐 诪砖驻砖祝 讬讛讗 谞讬讻专 讜讬讜爪讬讗 诇注讝 注诇 讘谞讬讜 讜讙诐 讬砖 诇讜 讟讜专讞 诇砖驻砖驻谉 讛讻诇 讜诪谞讬讞): 讗讬谉 讗讚诐 谞讻谞住 诇注讘讜讚讛 讗驻讬诇讜 讟讛讜专 注讚 砖讛讜讗 讟讜讘诇. 诇讗讜 讚讜拽讗 诇注讘讜讚讛 讗诇讗 讗驻讬诇讜 诇砖讞讬讟讛 讚诇讗讜 注讘讜讚讛 讛讬讗 诪讜讻讞 诇拽诪谉 讚讘注讬 讟讘讬诇讛 讜讗驻讬诇讜 讘诇讗讜 注讘讜讚讛 专拽 砖谞讻谞住 诇注讝专讛 讜讻谉 诪讜讻讬讞 讘讬专讜砖诇诪讬 讚拽讗诪专 诇讗 住讜祝 讚讘专 诇注讘讜讚讛 讗诇讗 讗驻讬诇讜 砖诇讗 诇注讘讜讚讛 讜讻谉 诪讜讻讞 诇拽诪谉 讻诪讜 砖讗驻专砖 讘住诪讜讱: 讜诪讛 讛诪砖谞讛 讘讬谉 拽讚砖 诇拽讚砖 讻讜'. 转讬诪讛 诇讬 讗讬讻讗 诇诪驻专讱 诪讛 诇讛转诐 砖讻谉 专讜爪讛 诇注讘讜讚 注讘讜讚讛 讗讘诇 讟讛讜专 讛谞讻谞住 砖诇讗 诇注讘讜讚讛 诪谞讬讬谉 讜讬''诇 讚讜讚讗讬 讛拽''讜 讗讬谞讜 讗诇讗 讘讟讛讜专 讛谞讻谞住 讻讚讬 诇注讘讜讚 讗诇讗 讚诪讚专讘谞谉 讙讝专讜 讗驻讬诇讜 讘谞讻谞住 砖诇讗 诇注讘讜讚 讙讝讬专讛 砖诪讗 讬注讘讜讚 讜讗''转 讗讻转讬 诇讬驻专讱 诪讛 诇讬讜诐 讛讻驻讜专讬诐 讻砖讛讜讗 诪砖谞讛 诪拽讜讚砖 诇拽讜讚砖 砖讻谉 讟讜讘诇 讘诪拽讜诐 拽讚讜砖 讚讬''诇 讚讘砖讗专 讬诪讜转 讛砖谞讛 谞诪讬 讬讟讘讜诇 讘诪拽讜诐 拽讚讜砖 诪讛讗讬 讚讬谞讗 讗讘诇 拽砖讛 讗诐 讻谉 讻讬 拽讗诪专 讘住诪讜讱 讘诪讗讬 拽讗 诪讬驻诇讙讬 诇讬诪讗 讚讘讛讗 驻诇讬讙讬 讚诇讘谉 讝讜诪讗 讟讘讬诇 讘诪拽讜诐 拽讚讜砖 讜诇专' 讬讛讜讚讛 诇讗 讜注讜讚 讚讗讻转讬 讗讬讻讗 诇诪驻专讱 诪讛 诇讬讜诐 讛讻驻讜专讬诐 砖讛讜讗 讞诪讜专 砖诇讗 讛讜讻砖专讛 注讘讜讚转 讬讜诐 讘讻讛谉 讛讚讬讜讟 讗诇讗 讘讻讛谉 讙讚讜诇 讗讜 诇讬驻专讱 砖讻谉 诪专讜讘讛 讻驻专转讜 砖诇 讛讬讜诐 讻讚驻专讬讱 讘驻''拽 讚砖讘讜注讜转 (讚祝 讟.) 讗诇讗 爪''诇 讚讘谉 讝讜诪讗 诇讗 诪讞砖讬讘 诇讛讜 驻讬专讻讜转 讚讗讚专讘讛 讗诇讬诪讬 讗诇讬诐 诇拽''讜 注''讬 讻讱 讜谞讻谞讬住 讗讜转谉 讞讜诪专讬 讘拽''讜 讜谞讬诪讗 讛讻讬 讜诪讛 讛诪砖谞讛 诪拽讜讚砖 诇拽讜讚砖 讗注''驻 砖讟讘诇 讻讘专 讟讘讬诇讛 讞砖讜讘讛 讘诪拽讜诐 拽讚讜砖 讜讗注''驻 砖讛讜讗 讻讛谉 讙讚讜诇 讚拽讚讜砖 讟驻讬 讜讗注''驻 砖讛讜讟诇讛 注诇讬讜 讻诇 注讘讜讚转 讛讬讜诐 讜讝专讬讝 讜讝讛讬专 讟驻讬 诪转讜讱 讻讱 讜诪讞诪转 砖讻驻专转 讛讬讜诐 诪专讜讘讛 讗驻''讛 爪专讬讱 讟讘讬诇讛 讛诪砖谞讛 诪讞讜诇 诇拽讜讚砖 诇讗 讻''砖 讜讛讗讬 讚诇讗 讟讘讬诇 讘诪拽讜诐 拽讚讜砖 住讘专讗 讛讜讗 讻讬讜谉 讚讗讻转讬 诇讗 谞转拽讚砖 讘讘讙讚讬 拽讜讚砖 砖讬讟讘讜诇 讘讞讜诇:





专讘讬谞讜 讞谞谞讗诇

讻讬 诪讟讜 诇讬诇讬 砖讘转 讬拽讚砖 讛砖诇讞谉 讛诇讞诐 讜讬驻住诇 讜讚讞讬 专讘讬谞讗 讻讙讜谉 砖拽讚诐 讜住讬诇拽讜 拽讜讚诐 讘讬讗转 讛砖诪砖 注"砖 讜讞讝专 讜住讬讚专讜 讘砖讘转. 专讘 讗砖讬 讗诪专 讻讬讜谉 砖住讬讚专讜 讻讜'. 讝讛 讛讻诇诇 讛讬讛 讘诪拽讚砖 讻讜' 讜讗讜拽讬诪谞讗 讛诪讟讬诇 诪讬诐 爪专讬讱 拽讬讚讜砖 讬讚讬诐 诪砖讜诐 讚诪爪讜讛 诇砖驻砖祝 讛谞讬爪讜爪讜转 讛谞讬转讝讬谉 注诇 专讙诇讬讜 讻砖诪砖转讬谉 讜专讙诇讬讜 诪砖讜诐 讛谞讬爪讜爪讜转 注爪诪谉 讜讗讬住讜专讗 谞诪讬 讗讬讻讗 诪驻谞讬 砖谞专讗讛 讻讗讬诇讜 诪讬 专讙诇讬诐 讗讬谞谉 讬讜爪讗讬谉 讘拽讬诇讜讞 讗诇讗 讘砖转讬转讛 讻讻专讜转 砖驻讻讛. 诇驻讬讻讱 谞讬转讝讜转 讛谞讬爪讜爪讜转 注诇 专讙诇讬讜 讜诪讬 砖讛讜讗 讻专讜转 讗讬谞讜 诪讜诇讬讚 讜谞诪爪讗 诪讜爪讬讗 诇注讝 注诇 讘谞讬讜 砖讛谉 诪诪讝专讬诐. 



讗诪专 专讘 驻驻讗 爪讜讗讛 讘诪拽讜诪讛. 讻诇讜诪专 [讘诪拽讜诐] 讛讟谞讜驻转 讘讞讜专讬 砖诇 讗讚诐 砖讬讜爪讗讛 诪诪谞讜 讗驻讬诇讜 讗诐 讗讬谞讛 谞专讗讬转 讗诇讗 讻砖讬讜砖讘 诇注砖讜转 爪专讻讬讜 讗住讜专 诇拽专讜转 拽"砖 讻谞讙讚讛 诪砖讜诐 讚谞驻讬砖 讝讜讛诪讗 讜诇讗 讚诪讬讗 诇爪讜讗讛 注诇 讘砖专讜:




转"专 讛诇讻讛 讘住注讜讚讛 讗讚诐 讬讜爪讗 诇讛砖转讬谉 谞讜讟诇 讬讚讜 讗讞转 讜谞讻谞住. 讚讬讘专 注诐 讞讘讬专讜 讜讛驻诇讬讙 谞讜讟诇 讘' 讬讚讬讜 讜谞讻谞住. 讛"诪 诇住注讜讚转 讗讻讬诇讛 讗讘诇 诇砖转讬讛 谞讻谞住 讜讬讜砖讘 讘诪拽讜诪讜 讜讗讞"讻 谞讜讟诇 讬讚讬讜:




[诪转谞讬'] 讗讬谉 讗讚诐 谞讻谞住 诇注讘讜讚讛 讗驻讬诇讜 讛讜讗 讟讛讜专 注讚 砖讟讜讘诇 讻讜'. 砖讗诇讜 诇讘谉 讝讜诪讗 讻讬讜谉 砖讛讜讗 讟讛讜专 讟讘讬诇讛 讝讜 诇诪讛. 



讗诪专 诇讛诐 讜诪讛 讻"讙 讘讬讜讛"讻 砖讟讘诇 讜注砖讛 转诪讬讚 砖诇 砖讞专 讻砖讬讘讗 诇注砖讜转 注讘讜讚转 讛讬讜诐 讛讜讗 讟讜讘诇 注讜讚 讟讘讬诇讛 讗讞专转 诪驻谞讬 砖爪专讬讱 讟讘讬诇讛. 



讜专' 讬讛讜讚讛 讗讜诪专 住专讱 讟讘讬诇讛 讝讜. 讻诇讜诪专 诪谞讛讙 讛讞诪讬专讜 注诇讬讜 讻讚讬 砖讬砖讬诐 讘诇讘讜 讜讗讜诇讬 讬讝讻讜专 砖讬砖 讘讬讚讜 讟讜诪讗讛 讜讬驻专讜砖.





专讬讟讘"讗

讝讗转 讗讜诪专转 诪爪讜讛 诇砖驻砖祝. 驻专砖状讬 讝状诇 诪爪讜讛 诇砖驻砖祝 讘讬讚讬诐 谞讬爪讜爪讜转 砖讘专讙诇讬讜 砖诇讗 讬专讗讛 讻讻专讜转 砖驻讻讛. 讜讛讻讗 诪驻谞讬 谞讬爪讜爪讜转 砖砖驻砖祝 讘讬讚讬讜 爪专讬讱 拽讚讜砖 讬讚讬诐 讙诐 讻谉 讜诪讻讗谉 讛讘讬讗 专讗讬讛 专状转 讝状诇 砖讛谞讻谞住 诇讛砖转讬谉 诪讬诐 拽讟谞讬诐 讗讬谞讜 爪专讬讱 诇讬讟讜诇 讬讚讬讜 讗诐 诇讗 砖驻砖祝 讜讗驻讬壮 诇转驻诇讛 讜讚讘专讬 转讜专讛 讚诇讗 注讚讬驻讬 诪讻谞讬住讛 诇讘讬转 讛诪拽讚砖 讚诇讗 讘注讬讗 拽讚讜砖. 讜讗驻砖专 诇讚讞讜转 专讗讬讛 讝讜 讚讚讬诇诪讗 拽讚讜砖 讬讚讬诐 讜专讙诇讬诐 讘讻讬讜专 诇讗 讘注讬 讗讘诇 谞讟讬诇转 讬讚讬诐 讜谞拽讬讜转 讘注讬 讗讘诇 讬砖 诇讛讘讬讗 专讗讬讛 诪诪讛 讚转谞讬讗 讘住诪讜讱 讗讚诐 讬讜爪讗 诇讛砖转讬谉 诪讬诐 谞讜讟诇 讬讚讜 讗讞转 讜谞讻谞住 讜讛转诐 讘砖谞讻谞住 诇砖转讜转 讗讜拽讬诪谞讗 讜讗注状讙 讚讘注讬 诇讘专讜讻讬 转讞诇讛 讜住讜祝 讗驻讬诇讜 讛讻讬 讗讬谞讜 爪专讬讱 诇讬讟讜诇 讗诇讗 讬讚讜 讗讞转 砖砖驻砖祝 讘讛 讜讙诐 讘讝讜 讬砖 诇讚讞讜转 讚讚讬诇诪讗 讛转诐 讘砖拽诐 诪转讜讱 讛住注讜讚讛 讗讞专 砖讛转讞讬诇 诇砖转讜转 讚讻讬 讛讚专 诇拽讘注讬壮 讛讚专 讜讗讬谞讜 爪专讬讱 诇讘专讱 诇驻谞讬讜 讜讘砖砖转讛 驻讞讜转 诪专讘讬注讬转 砖讗讬谉 讘专讻讛 诇讗讞专讬讜 讗讘诇 讝讛 讚讜讞拽 讙讚讜诇 讜诪讬讛讜 讗注状讙 讚讗拽讬诇讜 讘讘专讻讜转 讗讬谉 诪拽讬诇讬谉 讘转驻诇讛 讜拽状砖 诪砖讜诐 讗专讞抓 讘谞拽讬讜谉 讻驻讬 讜讗注驻状讬 砖诇讗 砖驻砖祝 爪专讬讱 谞讟讬诇转 讬讚讬诐 讘诪讬诐 讗讜 讘诪讬讚讬 讚诪谞拽讬 讜诇注谞讬谉 讘专讻讛 讻转讘 专状转 讝状诇 砖讗驻讬诇讜 砖驻砖祝 讗讬谉 爪专讬讱 诇讘专讻讛 砖诇 谞讟讬诇转 讬讚讬诐 讜讙诐 讗讬谞讜 诪讘专讱 讗砖专 讬爪专 讗诇讗 注诇 谞拽讘讬诐 讙讚讜诇讬诐 讜专状讬 讝状诇 讛讬讛 诪讘专讱 讗砖专 讬爪专 讜谞专讗讬壮 讚讘专讬 专状转 讝状诇 诇注谞讬谉 讗砖专 讬爪专 砖诇讗 转拽谞讜讛 讗诇讗 诇谞拽讘讬诐 讙讚讜诇讬诐 讻讚讻转讬壮 讘驻状讘 讚讘专讻讜转 讗讘诇 诇注谞讬谉 讘专讻转 讛谞讟讬诇讛 讻诇 砖砖驻砖祝 砖讛讜讗 爪专讬讱 谞讟讬诇转 讬讚讬诐 诇转驻诇讛 讜讚讘专讬 转讜专讛 诇讚讘专讬 讛讻诇 爪专讬讱 讛讜讗 诇讘专讱 讘专讻转 谞讟讬诇转 讬讚讬诐 讚讻诇 砖讛谞讟讬诇讛 讞讜讘讛 讞讬讬讘 诇讘专讱 注诇讬讛. 讗讘诇 讬砖 讗讜诪专讬诐 砖讗讬谉 诇讘专讱 讘专讻转 谞讟讬诇转 讬讚讬诐 讗驻讬诇讜 诇转讜专讛 讜诇转驻讬诇讛 讗诇讗 讘砖讬爪讗 诪谞拽讘讬诐 讙讚讜诇讬诐 讜讻谉 讻转讘讜 讘砖诐 讛专壮 专壮 诪讗讬专 讛讗砖讻谞讝讬 讝状诇 讜讻诇 砖谞驻谞讛 讘谞拽讘讬诐 讙讚讜诇讬诐 诇转驻讬诇讛 讜讚讘专讬 转讜专讛 诪讘专讱 讗砖专 讬爪专 讜注诇 谞讟讬诇转 讬讚讬诐 讗讘诇 砖诇讗 诇转驻诇讛 讜讚讘专讬 转讜专讛 讚注转 专讘讜转讬 砖讗讬谞讜 诪讘专讱 讗诇讗 讗砖专 讬爪专 讗讘诇 讛谞专讗讛 诇讬 讚讻讬讜谉 砖讞讬讬讘 诇讘专讱 讗砖专 讬爪专 讜讗住讜专 诇讘专讱 讻谉 讘诇讗 谞讟讬诇讛 讛专讬 讛谞讟讬诇讛 讞讜讘讛 注诇讬讜 讜诪讘专讱 注诇讬讛:



讜诪讗讬 砖谞讗 诪讬讛壮 讚讗讬转诪专 爪讜讗讛 注诇 讘砖专讜 讜讻讜壮. 讻讘专 驻专砖转讬讛 讘驻专拽 诪讬 砖诪转讜 讘住讚状讬 讜驻专砖状讬 讝状诇 讚拽讜砖讬讬谉 讛讻讗 讗驻讬诇讜 诪讚专讘 讞住讚讗 讚讛转诐 讛讜讗 诪砖讜诐 讻诇 注爪诪讜转讬 转讗诪专谞讛 讗讘诇 诪砖讜诐 讝讜讛诪讗 诇讗 驻讬壮 诇驻讬专讜砖讜 讚讻讬讜谉 砖注讜诪讚 讜讗讬谞讛 谞专讗讬转 诇讗 讞砖讬讘 诪拽讜诐 讙诇讜讬 诇讚讜谉 讘讜 诪砖讜诐 讻诇 注爪诪讜转讬 讜诇讗 谞讛讬专 讗诇讗 拽讜砖讬讬谉 诪讚专讘 讛讜谞讗 讜谞讜住讞讬 讗讬讻讗 讚讙专住讬 讜诪讗讬 砖谞讗 诪讚专讘 讛讜谞讗 讜讻谉 驻讬壮 讛讙讗讜谉 讜专讘讬壮 讗诇驻讗住讬 讝状诇 讜讙诐 讘转讜住驻讜转 讜驻住拽讜 讻专讘 讛讜谞讗 讞讚讗 讚讛讻讗 驻专讻讬壮 诪讬谞讬讛 诇专讘 驻驻讗 讜注讜讚 讚专讘 讞住讚讗 转诇诪讬讚讬讛 讚专讘 讛讜谞讗 讻讚讗讬转讗 讘驻专拽 讗诇讜 诪爪讬讗讜转 讞住讚讗 讞住讚讗 讗转 爪专讬讻转 诇谉 注讚 讗专讘注讬谉 砖谞讬谉 讜讻谉 讛住讻讬诪讜 讻诇 讛驻讜住拽讬壮 讝状诇 讗诇讗 砖专讘讬壮 讞谞谞讗诇 讝状诇 驻住拽 讻专讘 讞住讚讗 诇讞讜诪专讗.



讚讘专 注诐 讞讘专讜 讜讛驻诇讬讙 谞讜讟诇 砖转讬 讬讚讬讜 讜谞讻谞住. 驻讬壮 谞讜讟诇 砖转讬 讬讚讬讜 讜谞讻谞住 诪驻谞讬 讛住讞 讛讚注转 砖驻讜住诇 讘谞讟讬诇转 讬讚讬诐 讜诪讬讛讜 讗讬谞讜 爪专讬讱 诇讞讝讜专 讜诇讘专讱 讘专讻转 讛谞讛谞讬谉 讚讻讬 讛讚专 诇拽讘注讬讛 讛讚专 讜讻讚讻转讬壮 讘驻专拽 注专讘讬 驻住讞讬诐 讘住状讚:



诇讗 讗诪专谉 讗诇讗 诇砖转讜转. 驻专砖状讬 讝状诇 讚拽讗讬 讗住讬驻讗 讚讚讘专 注诐 讞讘讬专讜 讜讛驻诇讬讙 讜讛拽砖讜 注诇讬讜 讚讛住讞 讛讚注转 讗讬谞讜 驻讜住诇 诪砖讜诐 讬讚讬讜 注住拽谞讬讜转 讗诇讗 诇注谞讬谉 讗讻讬诇讛 讻讬 讛谞讜讟诇 讬讚讬讜 诇驻讬专讜转 讛专讬 讝讛 诪讙住讬 讛专讜讞 讜诪讬讛讜 专砖状讬 讝状诇 谞砖诪专 诪讝讛 讜驻讬壮 讚讟注讜谉 谞讟讬诇讛 砖诪讗 讬诪诇讱 诇讗讻讜诇 讜讗诐 谞讜讟诇 诪讘讞讜抓 讞讜砖讚讬谉 讗讜转讜 砖讗讜讻诇 讘诇讗 谞讟讬诇讛 讜讗讬谞讜 诪讞讜讜专 讚讻讬讜谉 讚注讻砖讜 讗讬谉 讚注转讜 讗诇讗 诇砖转讜转 讗讬谉 诇谞讜 诇讞讬讬讘讜 讘谞讟讬诇讛 诪砖讜诐 讞砖砖 讛诪诇讻讛 讜讗驻讬诇讜 谞讻谞住 诇诪拽讜诐 砖讗讞专讬诐 讗讜讻诇讬谉 住注讜讚转 拽讘注 诇驻讬讻讱 驻讬壮 讘转讜住驻讜转 讚讗专讬砖讗 拽讗讬 砖讛砖转讬谉 诪讬诐 讜砖驻砖祝 讘讬讚讜 砖讛讜讗 爪专讬讱 谞讟讬诇转 讬讚讜 讗讞转 诇讻诇 讛驻讞讜转 讜讛状拽 诇讗 砖谞讜 砖谞讜讟诇 诪讘驻谞讬壮 讗诇讗 讘专讬砖讗 讚诪讬讬专讬 砖谞讻谞住 诇砖转讜转 讗讘诇 讻诇 砖谞讻谞住 诇讗讻讜诇 讻诪讜 讘住讬驻讗 讗讬谞讜 爪专讬讱 诇讬讟讜诇 诪讘驻谞讬诐 讗诇讗 谞讜讟诇 砖转讬 讬讚讬讜 讗驻讬诇讜 诪讘讞讜抓 讜谞讻谞住 讜讛讗 讚拽讗诪壮 讗讘诇 诇讗讻讜诇 谞讜讟诇 诪讘讞讜抓 谞讜讟诇 砖转讬 讬讚讬讜 拽讗诪壮 讻讚驻专讬壮 讜诇讗 讛讜爪专讱 诇驻专砖. 讜讗注状讙 讚专讬砖讗 拽讬讬诪讬壮 砖谞讜讟诇 讬讚讜 讗讞转 讚讛讗 驻砖讬讟讗 讚讻诇 诇讗讻讜诇 讘注讬 谞讟讬诇转 砖转讬 讬讚讬讜:



讗讬谉 讗讚诐 谞讻谞住 诇注讝专讛 诇注讘讜讚讛 注讚 砖讬讟讘讜诇 讻讱 讛讙专住讗 讘驻专砖状讬 讝状诇 讜诪讬讛讜 驻讬壮 讛讜讗 讝状诇 讚诇注讘讜讚讛 诇讗讜 讚讜拽讗 讜谞讜住讞讬 讗讬讻讗 讚诇讗 讙专住讬 诇注讘讜讚讛 讗讘诇 专状讬 讝状诇 驻讬壮 讚诇注讘讜讚讛 讚讜拽讗 讜诪讬讛讜 诇讗讜 诇注讘讜讚讛 诪诪砖 讚讛讗 拽转谞讬 讗讬谉 讗讚诐 谞讻谞住 讜诪砖诪壮 讗驻讬诇讜 讬砖专讗诇. 讗诇讗 诇爪讜专讱 注讘讜讚讛 拽讗壮 讻讙讜谉 诇砖讞讬讟讛 讗讜 诇住诪讬讻讛 讗讜 诇讛讝讗转 注诇讬讜 讚讜诪讬讗 讚诪爪讜专注 讚讗诪专讬谞谉 讘讙诪专讗 讗诪转谞讬壮 讚讛讻讗. 讜诇讗驻讜拽讬 讘讬讗讛 专拽谞讬转 砖讗讬谞讜 讟注讜谉 讟讘讬诇讛 讜驻砖讟壮 讚住讜讙讬讬谉 讚诇拽诪谉 讛讻讬 专讬讛讟讗 讗讘诇 讘转讜住驻讜转 讗诪专讜 砖讬砖 住讬讜注 讘讬专讜砖诇诪讬 诇讚讘专讬 专砖状讬 讝状诇 讜谞专讗讛 砖讬砖 诇住讬讬注 讚讘专讬 讛专状讬 讝状诇 诪讬讛讗 讚转谞谉 讘诪住讻转 讻诇讬诐 讙讘讬 注砖专 拽讚讜砖讜转 注讝专转 谞砖讬诐 诪拽讜讚砖转 诪谉 讛讞讬诇 砖讗讬谉 讟讘讜诇 讬讜诐 谞讻谞住 诇砖诐 讜讗讬谉 讞讬讬讘讬谉 注诇讬讛 讞讟讗转. 注讝专转 讬砖专讗诇 诪拽讜讚砖转 诪诪谞讛 砖讗讬谉 诪讞讜住专 讻驻讜专讬诐 谞讻谞住 诇砖诐 讜讞讬讬讘讬壮 注诇讬讛 讞讟讗转. 讜砖状诪 讚讚讜拽讗 诪讞讜住专 讻驻讜专讬诐 讗讬谞讜 谞讻谞住 砖诐 讘讬讗讛 专讬拽谞讬转 讗讘诇 讟讛讜专 讙诪讜专 讬讻讜诇 诇讬讻谞住 讜诪讬讛讜 专讘讬谞讜 砖诪砖讜谉 讝状诇 驻讬专砖 砖诐 讚诇讗讜 讚讜拽讗 谞拽讟 诪讞讜住专 讻驻讜专讬诐 讚讗驻讬壮 讟讛讜专 讙诪讜专 谞诪讬 讗诇讗 讚讘诪讞讜住专 讻驻讜专讬诐 讗讬讻讗 讞讬讜讘 讞讟讗转. 讗状谞 讚诪讞讜住专 讻驻讜专讬诐 讗住讜专 讗驻讬诇讜 讘讟讘讬诇讛 讚讻诇 诪讞讜住专 讻驻讜专讬诐 讻讘专 讟讘诇 讜诪转谞讬壮 讚讛转诐 讗驻讬诇讜 讘谞讻谞住 住诪讜讱 诇讟讘讬诇讛. 讜注讜讚 讬状诇 诇驻讬 讚专讱 专砖状讬 讝状诇 讚诪砖讜诐 讚讘讙诪专讗 讗讬讻讗 转谞讗 讚驻诇讬讙 讗诪转谞讬转讬谉 讘讟讘讬诇讛 讝讜 讚讛讬讬谞讜 专讘谞谉 讚驻诇讬讙讬 注诇讬讛 讚专讘讬 讬讛讜讚讛 讘诪砖谞转 诪讚讜转 讙讘讬 诇砖讻转 讛诪爪讜专注讬谉 诇讗 谞讞讬转 转谞讗 讚讻诇讬诐 讘驻诇讜讙转讗 讜拽转谞讬 诪讞讜住专 讻驻讜专讬壮 讚讗讬住讜专讗 讚讗讜专讬讬转讗 讜讞讬讬讘讬谉 注诇讬讛 讻专转 讜诪讬讛讜 注讬拽专讗 讚诪诇转讗 讻专状讬 讝状诇 诪砖诪注 诇驻讜诐 住讜讙讬讬谉 讜讻诇 砖讻谉 诇谞讜住讞讬 讚讙专住讬 讘诪转谞讬壮 诇注讘讜讚讛. 讜诪住专讱 讜诪讟讬诇 诪讬诐 讚拽转谞讬 讻讜诇讛讜 诇爪讜专讱 注讘讜讚讛 谞讬谞讛讜:



讜诪讛 讛诪砖谞讛 诪拽讚砖 诇拽讚砖. 驻讬壮 专砖状讬 讝状诇 诪诪拽讜诐 拽讚讜砖 诇诪拽讜诐 拽讚讜砖 讻讙讜谉 诪谉 讛注讝专讛 讜诇驻谞讬诐 讜讛拽砖讜 注诇讬讜 讘转讜住壮 讚讗状讻 讛讬讬谞讜 诪诪拽讜诐 砖注谞讜砖 讻专转 诇诪拽讜壮 砖注谞讜砖 讻专转 砖讗祝 讘注讝专讛 注谞讜砖 讻专转 讛谞讻谞住 砖诐 讘讟讜诪壮 讜讻讚驻专砖状讬 讝状诇. 讜转专转讬 诇诪讛 诇讬 诇讻讱 驻专状讬 讝状诇 讛诪砖谞讛 诪讘讙讚讬 拽讚砖 诇讘讙讚讬 拽讚砖 讜拽砖讬讗 诇讬 讚讛转诐 诇讬讻讗 诇诪讬诪专 讛诪砖谞讛 诪讘讙讚讬 讞讜诇 诇讘讙讚讬 拽讚砖 讚讛讗 讟讘讬诇讛 讚诪转谞讬壮 讘诇讗 砖讬谞讜讬 讘讙讚讬诐 诇讻诇 讛谞讻谞住 诇注讝专讛: 讜讗驻讬诇讜 转讬诪讗 讚诪讬讬专讬 讘谞讻谞住 诇注讘讜讚讛 讻讚驻专状讬 讝状诇 讚讛讗 讗讬转讗 讘讻讛谉 砖讛讬讛 诇讘讜砖 讘讙讚讬 拽讚砖 讜谞讻谞住 讗讜 讘讝专 砖谞讻谞住 诇砖讞讜讟 讗讜 诇转谞讜驻讛 讗讜 诇讛讝讗转 注诇讬讜 诇讻讱 谞专讗讛 讬讜转专 讻驻专砖状讬 讜讚拽讗诪专转 转专转讬 诇诪讛 诇讬 讛讗 诇讗 拽砖讬讗 讚讗讜专讞讗 讚转诇诪讜讚讗 讛讬讗 讚驻转讞 讘拽讬诇转讗 讜住讬讬诐 讘讞诪讬专转讗 讚讗驻砖专 讚讛讜讬 诪诪拽讜诐 拽讚讜砖 诇诪拽讜诐 拽讚讜砖 讜诇讗 讛讜讬 诪诪拽讜诐 讞讬讜讘 讻专转 诇诪拽讜诐 讞讬讜讘 讻专转 讜讗状转 讜诇讘谉 讝讜诪讗 讬讛讗 爪专讬讱 拽讚讜砖 讬讚讬诐 讜专讙诇讬诐 诪讛讗讬 拽状讜 讙讜驻讬讛. 讜讬状诇 讚诇讗 讚诪讬 讚讙讝专转 讛讻转讜讘 讛讜讗 砖讗讬谉 拽讚讜砖 讗诇讗 讘讻讛谞讬壮 讜砖谞讻谞住讬谉 诇砖专转 讻讚讻转讬壮 讘讛讚讬讗 讘驻壮 拽讚讜砖 讬讚讬诐 讜专讙诇讬诐 讜专讞爪讜 讗讛专谉 讜讘谞讬讜 讻讜壮 讜讻转讬讘 讗讜 讘讙砖转诐 讗诇 讛诪讝讘讞 诇砖专转:



专壮 讬讛讜讚讛 讗讜诪专 住专讱 讟讘讬诇讛 讛讬讗 讝讜. 驻讬壮 讚诪讚讗讜专讬讬转讗 讗驻讬壮 讻讛谉 讛谞讻谞住 诇注讘讜讚讛 讗讬谞讜 讟注讜谉 讟讘讬诇讛 讜诇讗 讞讬讬讘讬讛 专讞诪谞讗 讗诇讗 讘拽讚讜砖 讬讚讬诐 讜专讙诇讬诐:





讛诪讗讬专讬

诪讬 砖谞诪爪讗 注诇 讘砖专讜 讟谞讜驻转 砖诇 爪讜讗讛 讬讘砖讛 讜砖讗讬谉 诇讛 专讬讞 诪讜转专 诇讜 诇拽专讜转 讗转 砖诪注 讜讗讬谉 讚讘专 诪注讻讘讜 讜讻谉 讘诪讬 砖讬讚讜 诪讟讜谞驻转 诪讘讬转 讛讻住讗 讻诇 砖讗讬谉 讘讜 专讬讞 诪爪讚 拽讟谞讜转讛 讗讜 讬讘砖讜转讛 讜诪"诪 讗诐 讛讬转讛 讘诪拽讜诪讛 讗注"驻 砖讬讘砖讛 讻诇 砖讛讬讗 谞专讗讬转 诪注讻讘转讜 诪诇拽专讜转 讜讗驻讬诇讜 诇讗 讛讬转讛 谞专讗讬转 讻砖讛讜讗 注讜诪讚 讗住讜专 砖讻诇 砖讘诪拽讜诪讛 诪爪讚 砖诇讗 讬爪讗讛 讘讗讜讬专 讜诇讗 谞转驻讝专 专讬讞讛 谞驻讬砖 讝讜讛诪讗 讜讛专讬 讛讬讗 讻诇讞讛:



讻讘专 讘讬讗专谞讜 讘诪拽讜诪讜 砖讻诇 讛讗讜讻诇 驻转 讛专讗讜讬讛 诇讘专讱 注诇讬' 讛诪讜爪讬讗 爪专讬讱 谞讟讬诇转 讬讚讬诐 讗驻讬诇讜 讘住转诐 专"诇 砖讗讬谉 讬讚讬讜 诪诇讜讻诇讻讜转 讜砖讗讬谞讜 讬讜讚注 砖谞讟谞驻讜 诪驻谞讬 砖讛讬讚讬诐 注住拽谞讬讜转 讛谉 讗讘诇 讛讗讜讻诇 驻讬专讜转 讗讜 讘砖专 讜讚讙讬诐 讜砖讗专 诪讬谞讬 诪讝讜谞讜转 讗讬谉 爪专讬讱 谞讟讬诇转 讬讚讬诐 诪谉 讛住转诐 讗讗"讻 讟讘讜诇谉 讘诪砖拽讛 讜讗诐 砖转讛 讬讬谉 讗讜 砖讗专 诪砖拽讬诐 讬"诪 砖谞讜讟诇 讬讚讜 讗讞转 讗祝 讘住转诐 专"诇 讗讜转讛 砖讗讜讞讝 讘讛 讗转 讛讻讜住 砖诪讗 转讙注 讬讚讜 讘诪砖拽讬谉 讜讻诪讜 砖讗诪专讜 讘驻专拽 讻讬爪讚 诪讘专讻讬谉 诪"讙 讗' 讘讗 诇讛诐 讬讬谉 讻诇 讗讞讚 讜讗讞讚 谞讜讟诇 讬讚讜 讗讞转 讜讝讛 砖讗诪专讜 讘住讜讙讬讗 讝讜 诇讗 讗诪专谉 讗诇讗 诇砖转讜转 砖讛讚讘专讬诐 诪讜讻讬讞讬诐 砖讗祝 诇砖转讬讛 爪专讬讱 谞讟讬诇转 讬讚讬诐 讘讝讜 讚讜拽讗 讛诐 诪驻专砖讬诐 讗讜转讛 讘诪讟讬诇 诪讬诐 讜讛驻诇讬讙 讜讛住讬讞 讚注转讜 讜砖诪讗 砖驻砖祝 讘砖转讬 讬讚讬讜 讗讘诇 讘住转诐 诇讗 讜注拽专 讛讚讘专讬诐 砖讻诇 诇砖转讬讛 讗祝 讬讚讜 讗讞转 讗讬谞讜 谞讜讟诇 诪谉 讛住转诐 讜讝讜 砖讘讻讗谉 讚讜拽讗 讘诪讟讬诇 诪讬诐 讻诪讜 砖讘讬讗专谞讜 讜讝讜 砖诇 诪住讻转 讘专讻讜转 诇讗 谞讗诪专讛 讗诇讗 诪驻谞讬 砖讗讬谉 讚专讱 讻讘讜讚 诇砖讗讜诇 诇讗讜专讞讬诐 讗诐 讬砖 讘讛诐 砖讬讜讚注 讘注爪诪讜 砖讬讛讜 讬讚讬讜 诪住讜讗讘讜转 讜诪转讜讱 讻讱 诪讘讬讗讬谉 诪讬诐 诇驻谞讬 讻讜诇诐 讜谞讜讟诇讬谉 讻讜诇诐 讬讚 讗讞转 砖诇讗 诇讛转讘讬讬砖 讝讛 诪讝讛:



住注讜讚讛 砖讬砖 讘讛 讗讜专讞讬诐 讜讬爪讗 讗讞讚 诪讛诐 诪谉 讛住注讜讚讛 诇讛讟讬诇 讜诇讗 讛驻诇讬讙 注讚 砖讛讚讘专讬诐 诪专讗讬谉 砖诇讗 讛住讬讞 讚注转讜 诇讗 讛讝拽讬拽讜讛讜 诪谉 讛住转诐 诇讬讟讜诇 讻砖讛讜讗 讞讜讝专 诇住注讜讚讛 讗诇讗 讘讬讚讜 讗讞转 砖诪谉 讛住转诐 诇讗 砖驻砖祝 讗诇讗 讘讬讚 讗讞转 讜诇诪讚转 砖讗诐 砖驻砖祝 讘砖转讬 讬讚讬讜 爪专讬讱 谞讟讬诇转 砖转讬 讬讚讬讜 讜讻谉 讗诐 谞讝讛专 讜诇讗 砖驻砖祝 讻诇诇 讜诇讗 讛讻谞讬住 讬讚讬讜 讘诪拽讜诐 讛诪讝讜讛诐 讻诇诇 砖讗讬谞讜 爪专讬讱 讻诇讜诐 诪讻讞 住注讜讚讛 讛讜讗讬诇 讜讻讘专 谞讟诇 讘转讞诇转 讛住注讜讚讛 讗讘诇 讗诐 讛驻诇讬讙 讗驻讬诇讜 诇讗 讬爪讗 诇讛讟讬诇 诪讬诐 讗诇讗 诇讚讘专 注诐 讞讘讬专讜 诪谉 讛住转诐 讛住讬讞 讚注转讜 讜诇讗 砖讬诪专 讗转 讬讚讬讜 讜爪专讬讱 谞讟讬诇转 讬讚讬诐 讜讻砖讛讜讗 谞讜讟诇 专"诇 讝讛 砖讬爪讗 诇讜 讜讛驻诇讬讙 讜讛讜讗 讛讚讬谉 诇讗讜专讞 砖讘讗 诪砖讛住讘讜 讛讗讞专讬诐 诇讗 讬讟讜诇 诪讘讞讜抓 专"诇 砖诇讗 讘驻谞讬 讛讗讞专讬诐 砖诇讗 讬讞砖讚讜讛讜 砖诇讗 谞讟诇 讗诇讗 谞讻谞住 讜讬讜砖讘 讘诪拽讜诪讜 讜谞讜讟诇 讜讛砖诪砖 爪专讬讱 砖讬讞讝专 讛讟驻讬讞 讜讛讜讗 讛讻诇讬 砖讬讜爪拽讬谉 讛诪讬诐 诪诪谞讜 诇讬讚讬诐 诇驻谞讬 讛讗讜专讞讬诐 诇砖讗讜诇 诇讛诐 讗诐 讬砖 讘讛诐 诪讬 砖爪专讬讱 谞讟讬诇讛 讻讚讬 诇驻专住诐 讗爪诇诐 砖讻讜诇诐 谞讟诇讜 讜诪"诪 讝讜 砖讗诪专讜 砖爪专讬讱 诇讬讟讜诇 讘诪注诪讚 讛讗讞专讬诐 讚讜拽讗 讘砖讗讬谞讜 讞讜讝专 诇住注讜讚讛 注诇 讚注转 讗讻讬诇讛 讗诇讗 诇砖转讬讬讛 讜讗注"驻 砖讗讬谉 讛砖转讬讛 爪专讬讻讛 谞讟讬诇讛 诇讚注转谞讜 讻诇 砖讬讚讬讜 诪住讜讗讘讜转 讜讚讗讬 爪专讬讱 讗讘诇 讻诇 砖讞讜讝专 诇讗讻讬诇讛 谞讜讟诇 讗祝 砖诇讗 讘驻谞讬讛诐 砖讗讬谉 讻讗谉 讞砖讚 砖讛讻诇 讬讜讚注讬谉 砖讗讬谉 砖讜诐 讗讚诐 诪讜爪讗 注爪诪讜 诇讗讻讜诇 讘诇讗 谞讟讬诇讛 讗讞专 讚讘专讬诐 讗诇讜 讜讗讬谉 讛讞砖讚 讗诇讗 讘砖转讬讛 砖讗讬谉 讛讬讚讬诐 谞讜讙注讜转 讘诪砖拽讛 讗诇讗 讘讻讜住 讜讗诐 讛讜讗 讗讚诐 诪驻讜专住诐 讜谞讜讚注 讘讟讘注讜 砖讗祝 诇砖转讬讛 讻谉 讗祝 诇砖转讬讛 谞讜讟诇 诪讘讞讜抓 讜讚讬讜:



讻讘专 讘讬讗专谞讜 讘诪砖谞讛 砖讗讬谉 讗讚诐 谞讻谞住 讘注讝专讛 讗驻讬' 讟讛讜专 注讚 砖讬讟讘讜诇 讟讘讬诇讛 讝讜 砖讗诇讜 讘讛 讘住讜讙讬讬讗 讝讜 诇诪讛 讛讬讗 讘讗讛 讗讞专 砖讛讜讗 讟讛讜专 讜诇诪讚讜讛 拽爪转诐 诪拽诇 讜讞讜诪专 讻诪讜 砖讘讬讗专谞讜 讘诪砖谞讛 讜诇讗 诇注砖讜转讛 诪谉 讛转讜专讛 诇讙诪专讬 注讚 砖讗诐 注讘讚 讘诇讗 讟讘讬诇讛 讞诇诇 砖讛专讬 讗祝 诪诪拽讜诐 砖讘讗转 专"诇 讻讛谉 讙讚讜诇 讘讬讜诐 讛讻驻讜专讬诐 讗诐 注讘讚 讘诇讗 讟讘讬诇讜转 讜拽讬讚讜砖讬谉 砖讘讬谉 注讘讜讚讛 诇注讘讜讚讛 讜讘讬谉 讘讙讚讬诐 诇讗 讞诇诇 讜注讘讜讚转讜 讻砖专讛 讗讞专 砖拽讬讚砖 讬讚讬讜 讜专讙诇讬讜 砖讞专讬转 讗诇讗 诇讬转谉 注诇讬讛 转讜专转 注砖讛 讻讟讘讬诇讜转 讜拽讚讜砖讬谉 砖诇 讬讜讛"讻 砖讛诐 讘注砖讛 讻诪讛 砖谞讗诪' 讜专讞抓 讘诪讬诐 讗转 讘砖专讜 讜诇讘砖诐 讜讗祝 讝讜 讗讬谞讛 砖讛专讬 拽诇 讜讞讜诪专 讝讛 讬砖 讘讜 转砖讜讘讛 诪讛 诇讬讜诐 讛讻驻讜专讬诐 砖讻驻专转讜 诪专讜讘讛 讗诇讗 讗讬谞讛 讗诇讗 诪讚讘专讬 住讜驻专讬诐 讜住专讱 讟讘讬诇讛 讻讚讬 砖讬讛讗 讛谞讻讘住 诪转注讜专专 讘注爪诪讜 讛讗讬讱 诪讝拽讬拽讬谉 讗讜转讬 诇讟讘讬诇讛 讜讗谞讬 讟讛讜专 讜诪转讜讱 讻讱 诪转讘讜谞谉 讘注爪诪讜 讜讝讜讻专 诇驻注诪讬诐 砖谞讟诪讗 讜驻讜专砖 诪注讘讜讚讛 注讚 砖讬注专讬讘 讛讗 讗诐 注讘讚 诪"诪 注讘讜讚转讜 讻砖专讛:



讟讘讬诇讜转 讗诇讜 讗诇讜 讛谉 砖讘讬谉 注讘讜讚讛 诇注讘讜讚讛 诇讻讛谉 讙讚讜诇 讘讬讜诐 讛讻驻讜专讬诐 注诐 拽讚讜砖讬谉 砖讘讛 讛谉 讟讛讜专 砖诇讗 讟讘诇 讜谞讻谞住 诇注讝专讛 讜注讘讚 讗注"驻 砖讘讬讗专谞讜 注诇讬讛诐 砖注讘讜讚转诐 讻砖专讛 讘拽讚讜砖 讬讚讬诐 讜专讙诇讬诐 砖诇 砖讞专讬转 讗讬谞讜 讻谉 讗诇讗 讻诇 讻讛谉 讘讬谉 讙讚讜诇 讘讬谉 讛讚讬讜讟 砖注讘讚 讜诇讗 拽讚砖 讬讚讬讜 讜专讙诇讬讜 砖讞专讬转 讞讬讬讘 诪讬转讛 讘讬讚讬 砖诪讬诐 讜注讘讜讚转讜 驻住讜诇讛 讜讻讘专 讘讬讗专谞讜 砖讗讬谞讜 爪专讬讱 诇讞讝讜专 讜诇拽讚砖 讗诇讗 讘讗讞讚 诪讗专讘注讛 转谞讗讬诐 讜讛诐 砖讬砖谉 讗讜 砖讬爪讗 诪谉 讛诪拽讚砖 讗讜 砖讛讟讬诇 诪讬诐 讗祝 讘讘讬转 讛讻讘讜讚 砖讛讬讛 砖诐 讘诇砖讻讛 讗讞转 讗讜 砖讛住讬讞 讚注转讜 讜讗祝 讘讬爪讗 诪谉 讛诪拽讚砖 诪讬讛讗 讗诐 诇讗 讛住讬讞 讚注转讜 诪讛谉 讗注"驻 砖爪专讬讱 诇讞讝讜专 讜诇拽讚砖 讗诐 注讘讚 讘诇讗 拽讚讜砖 注讘讜讚转讜 讻砖专讛 讛讗 讘砖讗专 讛讚讘专讬诐 砖讛讝讻专谞讜 注讘讜讚转讜 驻住讜诇讛:





转讜住驻讜转 讬砖谞讬诐

诪爪讜讛 诇砖驻砖祝. 讗讜诪专 专"转 讻讬 诪讬讻谉 讬砖 诇诇诪讜讚 砖讛谞讻谞住 诇讛砖转讬谉 诪讬诐 讗讬谉 爪专讬讱 诇讬讟讜诇 讬讚讬讜 讗诐 诇讗 砖讬驻砖祝 讜讗诐 砖讬驻砖祝 诪讬讛讗 谞专讗讛 讚讗讬谉 爪专讬讱 诇讘专讱 注诇 谞讟讬诇转 讬讚讬诐 诪讬讚讬 讚讛讜讬 讗谞讜讙注 讬讚讬讜 讘诪拽讜诐 讛讟谞讜驻转 讗讜 讛讬讜 专讙诇讬讜 诪诇讜讻诇讻讜转 讘讟讬讟 讜讘爪讜讗讛 讜讗驻讬诇讜 讗砖专 讬爪专 诇讗 讛讬讛 专讘讬谞讜 诪讗讬专 专讙讬诇 诇讘专讱 讗讱 专讘讬 专讙讬诇 诇讘专讱 讗砖专 讬爪专 讛专"专 讗诇讞谞谉 讛讬讛 专讜爪讛 诇讚讞讜转 讚讛讗 讻诇 讛诪讟讬诇 诪讬诐 讟注讜谉 拽讬讚讜砖 讚诪砖诪注 讗驻讬' 诇讬讻讗 讻诇诇 谞讬爪讜爪讜转 讚诇讗 驻诇讜讙 专讘谞谉 讘拽讬讚讜砖 讛"讛 讙讘讬讗)爪"诇 谞讟讬诇讛. 讟讘讬诇讛 讗讱 讬"诇 讚诪"诪 谞讛讬 讚讙讘讬 拽讬讚讜砖 讬讚讬诐 诇讗 驻诇讜讙 专讘谞谉 谞讟讬诇讛 诇转驻诇讛 诪讬讛讗 诇讗 诪爪讬谞讜 砖讛爪专讬讻讜 讘讻诇 注谞讬谉 讜讛讬诇讻讱 诇讗 爪专讬讱 讜诪讬讛讜 讛讬讻讗 讚砖讬驻砖祝 讜讚讗讬 爪专讬讱 诇讬讟讜诇 讗讜转讜 讬讚 讻讚讗诪专讬谞谉 讘住诪讜讱 讙讘讬 住注讜讚讛 讗讚诐 讬讜爪讗 诇讛砖转讬谉 诪讬诐 谞讜讟诇 讬讚讜 讗讞转 讜讻讜' 讜讛讜讗 讛讚讬谉 诇转驻诇讛 讜诇讚讘专讬 转讜专讛 讗讘诇 讗讬谉 爪专讬讱 诇讘专讱 讻讚驻讬专砖转讬:





爪讜讗讛 注诇 讘砖专讜 讻讜'. 讘诪拽讜诐 砖诪讻讜住讛 (讘讻讜讘注) 诪讬讬专讬 讚讗讬 讘诪拽讜诐 诪讙讜诇讛 讗驻讬' 注诇 讛拽专拽注 爪专讬讱 诇讛专讞讬拽 讚' 讗诪讜转:





诇讗 讗诪专谉 讗诇讗 诇砖转讜转. 驻讬专砖 专讬讘"讗 讚讗谞讜讟诇 讬讚讜 讗讞转 拽讗讬 爪专讬讱 诇讬讟讜诇 讘驻谞讬诐 驻谉 讬讞砖讚讜讛讜 砖诇讗 谞讟诇 讗讘诇 诇讗讻讜诇 谞讜讟诇 诪讘讞讜抓 讚讗讬谉 讻讗谉 讞砖讚 讚讜讚讗讬 谞讟诇讘)讚讜讚讗讬 谞讟诇 讚讗谞讬谞讗 讚注转讬讛 讜讻讜'. 讗诪专 专讘 谞讞诪谉 讜讻讜' 讛讚"讗.:





讗谞讬谞讗 讚注转讬讛. 诇讬转谉 驻专讜住讛 讘转讜讱 驻讬讜 讗诐 诇讗 谞讟诇:





讗诪专 专讘 谞讞诪谉 讗谞讗 讗驻讬诇讜 诇砖转讜转 诪讬讚注 讬讚注讬 讗谞讬谞讗 讚注转讗讬. 砖诇讗 讛讬讬转讬 砖讜转讛 讘诇讗 谞讟讬诇讛 诇讗讞专 砖讬驻砖讜祝 诪讬 专讙诇讬诐 讗讘诇 诪转讜讱 驻讬专讜砖 讛拽讜谞讟专住 诪砖诪注 讚拽讗讬 讗讛驻诇讬讙 讚谞讜讟诇 砖转讬 讬讚讬讜 讗驻讬诇讜 谞讻谞住 诇砖转讜转 砖诪讗 讬转谉 驻专讜住讛 诇转讜讱 驻讬讜 讗讘诇 诪砖讜诐 砖转讬讛 诇讗 讚讛谞讜讟诇 讬讚讬讜 诇驻讬专讜转 讛专讬 讝讛 诪讙住讬 讛专讜讞 诪"诪 谞专讗讛 讻讚驻讬专砖 专讬讘"讗 讜诪讛讱 砖诪注转讗 砖诪注讬谞谉 讚讻诇 讗讚诐 砖讛砖转讬谉 诪讬诐 讜砖驻砖祝 讘讬讚讜 爪专讬讱 诇讬讟讜诇 诪讬讚 讗讜转讜 讬讚 砖砖讬驻砖祝 讜讛讬讻讗 讚讛驻诇讬讙 砖注讛 讗讞转 讗讜 砖转讬诐 诇驻讬专讜砖 讛拽讜谞讟专住 爪专讬讱 诇讬讟讜诇 砖转讬 讬讚讬讜 讜讗注"驻 砖诇讗 砖讛讛 讻诇 讻讱 砖讬爪讟专讱 砖讬讞讝讜专 讘专讻讛 诇诪驻专注 讻讚讗诪专讬谞谉 讘注专讘讬 驻住讞讬诐 (讚祝 拽讘.) 讜讗驻讬诇讜 讛讬讻讗 砖谞讻谞住 诇砖转讜转 讬砖 诇讞讜砖 砖诪讗 讬转谉 驻专讜住讛 诇转讜讱 驻讬讜 诇驻讬专讜砖 讛拽讜谞讟专住 讚讛讻讗:





讗讬谉 讗讚诐 谞讻谞住 诇注讝专讛 讻讜'. 驻讬专砖 讛拽讜谞讟专住 诇注讘讜讚讛 诇讗讜 讚讜拽讗 诪讬讛讜 讘讻诇 讛住驻专讬诐 砖诇谞讜 讜讙诐 讘驻专"讞 讙专住 讗讬谉 讗讚诐 谞讻谞住 诇注讝专讛 诇注讘讜讚讛 讜讗诪讗讬 谞拽讟讬讛 讜讛讻讬 谞诪讬 诪砖诪注 讘讙诪' 讚诇讗 诪驻讬拽 诇讬讛 讘谉 讝讜诪讗 讗诇讗 诪拽诇 讜讞讜诪专 讚讻讛谉 讙讚讜诇 讘讬讜诐 讛讻驻讜专讬诐 砖诪砖谞讛 诪讘讙讚讬 拽讚砖 诇讘讙讚讬 拽讚砖 讻讜' 讚讛讬讬谞讜 诇爪讜专讱 注讘讜讚讛 讜讗驻讬诇讜 专' 讬讛讜讚讛 诇讗 驻诇讬讙 注诇讬讛 讚诇讬讻讗 讘讬谞讬讬讛讜 讗诇讗 诇注谞讬谉 诇诪讬拽诐 讘注砖讛 讗讘诇 讗讬谉 讛讻讬 谞诪讬 讘注讬 诇爪讜专讱 注讘讜讚讛 讗讘诇 拽砖讛 诇专讘讬 诪讚讗诪专讬谞谉 讘讙诪专讗 讜诪讬 讗讬转 诇讬讛 诇专' 讬讛讜讚讛 讛讱 住讘专讗 讜讛转谞讬讗 诪爪讜专注 注讜诪讚 讜讟讜讘诇 讘砖注专 谞讬拽谞讜专 专' 讬讛讜讚讛 讗讜诪专 讗讬谞讜 爪专讬讱 诇讟讘讜诇 砖讻讘专 讟讘诇 讻讜' 讜诪爪讜专注 讜讚讗讬 诇讗 注讘讬讚 注讘讜讚讛 讬"诇 讚讛讻谞住转 讬讚讬讜 诇讘讛讜谞讜转 讛讜讬 诇爪讜专讱 注讘讜讚讛 讗讘诇 拽砖讛 诇专讘讬 诪讚讗诪专 诇拽诪谉 讗讬讘注讬讗 诇讬讛 诪讛讜 砖讬注砖讛 住讻讬谉 讗专讜讻讛 诇砖讞讜讟 讘讜 转讬讘注讬 诇专讘谞谉 注讚 讻讗谉 诇讗 拽讗诪专讬 专讘谞谉 讛转诐 讗诇讗 讚诇讗 注讘讬讚 注讘讜讚讛 驻讬' 讜讛讬讬谞讜 专讘谞谉 讚专' 讬讛讜讚讛 讚讗诪专 砖砖诐 诪爪讜专注讬谉 讟讜讘诇讬谉 诪砖讜诐 讚讚讬讬砖讬 讘讟讜诪讗讛 讗讘诇 砖讗专 讗讚诐 诇讗 诪讻诇诇 讚专' 讬讛讜讚讛 诪爪专讬讱 诇讟讘讜诇 砖讗专 讗讚诐 讗驻讬诇讜 讗讬谉 砖诐 注讘讜讚讛 讜讗讜诪专 专讘讬 讚讻诇 讗讚诐 讚诪讞讬讬讘 专讘讬 讬讛讜讚讛 诇讟讘讜诇 诪讬讬专讬 砖讬砖 砖诐 讻注讬谉 注讘讜讚讛 讚讛讻谞住转 讬讚讬诐 诇讘讛讜谞讜转 讻讙讜谉 住诪讬讻讛 讜转谞讜驻讛 砖讘注诇讬诐 谞讻谞住讬谉 诇住诪讜讱 讗讜 诇拽专讬讗讛 讜讛谞讞讛 讚讘讬讻讜专讬诐 讜驻砖讬讟讗 诇谉 讚诪砖讻讞转 诇讛 讘讻诇 讗讚诐 讻讙讜谉 诪讻谞讬住 讬讚讬讜 诇砖讞讜讟 讜讛讗 讚讗诪专 讘讬专讜砖诇诪讬 诇讗 住讜祝 讚讘专 诇注讘讜讚讛 讛讻讬 驻讬专讜砖讜 诇讗 住讜祝 讚讘专 诇注讘讜讚讛 讙诪讜专讛讙)讗诇讗 讗驻讬诇讜. 讜讗驻讬诇讜 诇诪转谉 讘讛讜谞讜转 讜住诪讬讻讛 爪专讬讱:





讜诪讛 讛诪砖谞讛 诪拽讚砖 诇拽讚砖 讻讜'. 驻讬' 讘拽讜谞讟专住 讛讬讬谞讜 诪诪拽讜诐 拽讚讜砖 诇诪拽讜诐 拽讚讜砖 讜拽砖讛 讜讛讗 讛讬讬谞讜 讚诪住讬拽 讘转专 讛讻讬 诪诪拽讜诐 砖注谞讜砖 讻专转 诇诪拽讜诐 讻讜' 讜转专讬 讝讬诪谞讬 诇诪讛 诇讬 讜注讜讚 诇讬砖谞讗 讚诪拽讚砖 诇拽讚砖 诇讗 诪砖诪注 讛讻讬 讚讛讜讛 诇讬讛 诇诪讬诪专 讘讬谉 拽讚砖 诇拽讚砖 注"讻 谞专讗讛 诇专讘讬 讚诪拽讚砖 诇拽讚砖 讛讬讬谞讜 砖诪砖谞讛 诪讘讙讚讬 拽讚砖 诇讘讙讚讬 拽讚砖 讚讛讬讬谞讜 诪讘讙讚讬 讝讛讘 诇讘讙讚讬 诇讘谉 讜诪讘讙讚讬 诇讘谉 诇讘讙讚讬 讝讛讘:





讗诪专 诇讛诐 拽诇 讜讞讜诪专 讜诪讛 讛诪砖谞讛 讻讜'. 转讬诪讛 诇专讬讘"讗 (讚诪驻专砖) 诇讘谉 讝讜诪讗 讚诪驻讬拽 诇讬讛 诪拽"讜 诇讬讘注讬 砖谞讬 拽讬讚讜砖讬谉 诇驻谞讬 讛讟讘讬诇讛 讜讗讞专讬讛 讻诪讜 讻讛谉 讙讚讜诇 讘讬讜讛"讻. 讙讬'. 讜砖诪讗 讗讬谉 讝讛 讗诇讗 讙讬诇讜讬 诪讬诇转讗 讘注诇诪讗 诪讬讛讜 诇驻讬' 讛拽讜谞讟专住 讚讙专住 诪拽讚砖 诇拽讚砖 诇讗 讗讘讙讚讬 拽讚砖 拽讗讬 谞讬讞讗 讚诇讗 讛讬讜 讛拽讬讚讜砖讬谉 讗诇讗 爪讜专讱 驻砖讬讟讛 讜诇讘讬砖讛 讜诪讬讛讜 诇诪讛 砖驻讬专砖 诇拽诪谉 讚讘谉 讝讜诪讗 诇讗 讗爪讟专讬讱 讟讘讬诇讛 诪谉 讛转讜专讛 讗诇讗 讘讻讛谉 砖诇讜讘砖 讘讙讚讬 拽讚砖 讜讻诇 讗讚诐 诇讗 讗讬爪讟专讬讱 讗诇讗 诪讚专讘谞谉 讗转讬 砖驻讬专 诪讬讛讜 砖诇讗 爪专讬讱 砖谞讬 拽讬讚讜砖讬谉 讗讱 诪讻诇 诪拽讜诐 诇讗 讗砖讻讞讬谞谉 砖谞讬 拽讬讚讜砖讬谉 讗驻讬诇讜 讻"讙 砖诇讜讘砖 讘讙讚讬 拽讚砖 讗诐 诇讗 谞讗诪专 砖谞诇诪讚 砖讗专 讗讚诐 诪讻讛谉 讙讚讜诇 讜讻讛谉 砖诇讜讘砖 讘讙讚讬 拽讚砖 谞讬诇祝 诪讛拽讬砖讗 讚砖讗专 讗讚诐 诇注谞讬谉 砖诇讗 讬爪讟专讱 砖谞讬 拽讬讚讜砖讬谉讗)讛讜讗 讛转讞诇转 讚讬讘讜专 讘驻"注. 讘讬谉 讘讙讚 诇讘讙讚 驻讬专讜砖 讘讙讚讬 讞讜诇 讜讘讙讚讬 拽讚砖 讜讘讬谉 注讘讜讚讛 诇注讘讜讚讛 诪讘讙讚讬 诇讘谉 诇讘讙讚讬 讝讛讘 讜转专讬 诪讬诇讬 谞讬谞讛讜 讜讚诇讗 讻驻讬专讜砖 讛拽讜谞讟专住:





专讘讬 讬讛讜讚讛 讗讜诪专 讻讜'. 讚诇讬转 诇讬讛 讛讗讬 拽诇 讜讞讜诪专 讚讘谉 讝讜诪讗 讜砖诪讗 讗讬转 诇讬讛 砖讜诐 驻讬专讻讗 注诇讬讛:





转讜住驻讜转 专讬"讚

讗讬谉 讗讚诐 谞讻谞住 诇注讝专讛 讗驻讬' 讟讛讜专 注讚 砖讛讜讗 讟讜讘诇 驻讬' 讛诪讜专讛 诇注讘讜讚讛 诇讗讜 讚讜拽讗 讜讗诪转 讜讚讗讬 讚讘讙诪专讗 诪讜讻讞 讚讻诇 讛谞讻谞住 诇注讝专讛 讗驻讬诇讜 砖诇讗 诇注砖讜转 注讘讜讚讛 爪专讬讱 讟讘讬诇讛 诪驻谞讬 砖谞讻谞住 诪诪拽讜诐 讞讜诇 诇诪拽讜诐 拽讜讚砖 讗讘诇 诪讬讛讜 诇注讘讜讚讛 讚诪转谞讬' 讚讜拽讗 讛讬讗 讜诇注讘讜讚讛 讙专住讬' 注诐 讜"讜 讜转专转讬 诪讬诇讬 拽转谞讬 讜讛"驻 讗讬谉 讗讚诐 谞讻谞住 诇注讝专讛 诪讞讜诇 诇拽讜讚砖 讘诇讗 讟讘讬诇讛 讜讙诐 讗讬谉 讗讚诐 谞讻谞住 诇注讘讜讚讛 讗注"驻 砖讛讜讗 讘转讜讱 讛注讝专讛 讻讙讜谉 砖讛讬' 注住讜拽 讻诇 讛诇讬诇讛 诇讛拽讟讬专 讞诇讘讬 讜讗讬讘专讬诐 讜专讜爪讛 注讻砖讬讜 诇讛转讞讬诇 讘注讘讜讚讛 砖诇 诪讞专 讗讬谞讜 讬讻讜诇 诇讛转讞讬诇 诇注砖讜转 注讘讜讚讛 注讚 砖讬讟讘讜诇 讜讛讻讬 转谞谉 讘驻"拽 讚转诪讬讚 诪讬 砖讛讜讗 专讜爪讛 诇转专讜诐 讗转 讛诪讝讘讞 诪砖讻讬诐 讜讟讜讘诇 注讚 砖讗诇 讬讘讗 讛诪诪讜谞讛 讜讻讬 讘讗讬讝讜 砖注讛 讛诪诪讜谞讛 讘讗 诇讗 讻诇 讛注转讬诐 砖讜讜转 驻注诪讬诐 砖讛讜讗 讘讗 诪拽专讜转 注诇讬讛诐 讜讛谉 驻讜转讞讬谉 诇讜 讗诪专 诇讛诐 诪讬 砖讟讘诇 讬讘讜讗 讜讬驻讬讬住 讜讛驻讬住讜 讜讝讻讛 诪讬 砖讝讻讛 讛谞讛 讻诇 讗诇讜 砖讛讬讜 诪驻讬住讬谉 讜讟讘诇讜 讘转讜讱 讛注讝专讛 讛讬讜 注讜诪讚讬诐 讻讚转谞讬 讛诪诪讜谞讛 讘讗 讜讚驻拽 注诇讬讛诐 讜讗驻"讛 讛讬讜 讟注讜谞讬谉 讟讘讬诇讛 讘注讘讜专 讛专诪转 讛讚砖谉 砖讛讬讗 转讞诇转 讛注讘讜讚讛 讜讻讛谉 讙讚讜诇 讘讬讜讛"讻 谞诪讬 讘注讝专讛 讛讬' 注讜诪讚 讻诇 砖讘注转 讛讬诪讬诐 讜注讻砖讬讜 讻砖讛讬' 专讜爪讛 诇讛转讞讬诇 注讘讜讚讛 讛讬' 爪专讬讱 诇讟讘讜诇 讛讬诇讻讱 诇注讘讜讚讛 讚讜拽讗 讛讜讗 讜诇注讘讘讜讚讛 讙专住讬' 讜注讜谞讛 注诇 讻讛谉 讙讚讜诇 砖讛讜专讬讚讜讛讜 诇讘讬转 讛讟讘讬诇讛 砖诇讗 讻讛谉 讙讚讜诇 讘诇讘讚 讗诇讗 讗讬谉 讗讚诐 谞讻谞住 诇注讝专讛 讗驻讬诇讜 砖诇讗 诇注讘讜讚 讗讜 诇注讘讜讚讛 讜讗注"驻 砖讛讬' 讘转讜讱 讛注讝专讛 注讚 砖讛讜讗 讟讜讘诇 讜注诇 砖谞讬讛谉 讚专砖 讘谉 讝讜诪讗 拽"讜 讛诪砖谞讛 诪讞讜诇 诇拽讜讚砖 讛讬讬谞讜 诪讘讙讚讬 讞讜诇 诇讘讙讚讬 拽讚砖 讜讗注"驻 砖注诪讚 讘注讝专讛 讜诪诪拽讜诐 砖讗讬谞讜 注谞讜砖 讻专转 诇诪拽讜诐 砖注谞讜砖 讻专转 讛讬讬谞讜 讛谞讻谞住 诇注讝专讛 讗驻讬诇讜 砖诇讗 诇注讘讜讚 讻讙讜谉 讬砖专讗诇:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜诪讞讝讬专 讛讟驻讬讞 讻讜' 讜讛砖诪砖 诪讞讝讬专讜 注诇讬讛谉 讻讜' 讜讘讚"讛 诇注讘讜讚讛 诇讗讜 讚讜拽讗 讛住"讚 讜讗讞"讻 诪"讛 注讚 砖讬讟讘讜诇 讻讜' 讜讘讚"讛 讞讜抓 诪讝讜 讻讜' 讻转讬讘 讘讛谉 讘诪拽讜诐 拽讚讜砖 讘注谞讬谞讗 讻讜' 讜讘讚"讛 住专讱 讟讘讬诇讛 讻讜' 讗诇讗 诇住专讱 讜诇转驻讜砖 讻爪"诇 诪驻讬' 讬砖谉:


转讜住' 讘讚"讛 诪爪讜讛 诇砖驻砖祝 讻讜' 驻专拽 讻讬爪讚 诪讘专讻讬谉 讗讬谉 讻讜' 讻爪"诇:


讘讚"讛 讜诪讛 讛诪砖谞讛 讻讜' 讚讬砖 诇讜诪专 讚讘砖讗专 讬诪讜转 讛砖谞讛 谞诪讬 讬讟讘讜诇 讘诪拽讜诐 拽讚讜砖 讻讜' 注讻"诇 讜诪转谞讬' 讚拽转谞讬 讜讻讜诇谉 讘拽讜讚砖 讻讜' 讞讜抓 诪讝讜 讘诇讘讚 诇讗 讗转讬讗 讻讘谉 讝讜诪讗 讗诇讗 讻专' 讬讛讜讚讛 讚诇讬转 诇讬讛 讛讗讬 讚讬谞讗:





专砖"砖

讙诪专讗 讗专"驻 爪讜讗讛 讘诪拽讜诪讛 讻讜'. 注讬' 讘专讗"砖 驻"讙 讚讘专讻讜转 住讬' 诪"讛 讜讘驻专"讞 住讬' 注讜:



专砖"讬 讚"讛 讜诪讞讝讬专 讛讟驻讬讞. 诇讛讜讚讬注 砖谞讟诇 讝讛 砖谞讻谞住 讗转 讬讚讬讜. 讻爪"诇:





讞讬讚讜砖讬 专讘讬 注拽讬讘讗 讗讬讙专

讙诪专讗 讗诪专 专' 讬讜讞谞谉 讜讻讜' 诪砖讜诐 讚讛讜讛 诇讬讛 诪讛"讘.
住讜讻讛 专"驻 诇讜诇讘 讛讙讝讜诇 诪砖讜诐 讚讛讜讛 诇讬讛 诪讛"讘 讜讻转讘 转讜住' 砖诐 讚讚讜拽讗 讘讬讜诐 讘' 砖讛讜讗 诪讚专讘谞谉 诇讗 讞讬讬砖 砖诪讜讗诇 诇诪爪讜讛 讛"讘 诪砖诪注 讚讘砖诇 转讜专讛 讻"注 诪讜讚讬诐 讚讞讬讬砖讬谞谉 诇诪讛"讘, 讗讱 讛专诪"讛 砖讛讘讬讗 专讗讬讛 讚诇讗 讞讬讬砖讬谞谉 诇诪讛"讘 诪住讜讻讛 讙讝讜诇讛 注"砖, 诪诪讬诇讗 诪讜讻讞 讚住"诇 讚讗祝 讘讚讗讜专讬讬转讗 诇讗 讞讬讬砖讬谞谉 诇诪讛"讘, 讜讘砖讜"转 砖讗讙转 讗专讬讛 (住讬' 爪讞) 讻转讘 诇讛讜讻讬讞 诇讚讬谞讗 讚注讻"驻 讘讚讗讜专讬讬转讗 转讬讬砖讬谞谉 诇诪讛"讘 诪住讜讙讬讗 讚专"讛 (讚祝 讻讞 注"讘) 讗专"讬 讘砖讜驻专 砖诇 注讜诇讛 讜讻讜' 讜注"讻 讛讗 讚专"讬 讘砖讜驻专 砖诇 砖诇诪讬诐, 讜讻谉 诇专讘讗 诪拽诪讬 讚讛讚专 讘讬讛 讘砖讜驻专 砖诇 注讜诇讛 诇讗 讬爪讗 讜注"讻 讛讟注诐 诪砖讜诐 讚讻讬 转拽注 讘讗讬住讜专讗 转拽注 讛讜"诇 诪讛"讘, 讜讗驻讬诇讜 诇专讘讗 讘转专 讚讛讚专 讘讬讛, 讛讜讗 专拽 诪砖讜诐 讚住"诇 诪爪讜转 诇讗讜 诇讬讛谞讜转 谞讬转谞讜 讜讻讬 转拽注 讘讛讬转专讗 转拽注, 讗讘诇 讛讬讻讗 讚讘讗讬住讜专讗 转拽注, 诪讛讗 诇讗 讛讚专 讘讬讛 讚讘讜讚讗讬 诇讗 讬爪讗, 讜讻讬讜谉 讚讛讻讬 住"诇 诇专讘讗 讜专"讬 拽讬讬"诇 讛讻讬 讚讛诇讻讛 讻讘转专讗讬, 注讻"讚.
讜讛谞讛 讘讛专诪讘"诐 (专驻讬"讗 诪讛诇' 砖诪讟讛) 讗专抓 讬砖专讗诇 讛诪转讞诇拽转 诇砖讘讟讬诐 讗讬谞讛 谞诪讻专转 诇爪诪讬转讜转 砖谞讗' 讜讛讗专抓 诇讗 转诪讻专 诇爪诪讬转讜转, 讜讗诐 诪讻专 诇爪诪讬转讜转 砖谞讬讛诐 注讜讘专讬诐 讘诇"转 讜讗讬谉 诪注砖讬讛诐 诪讜注讬诇, 讗诇讗 转讞讝讜专 讛砖讚讛 诇讘注诇讬诐 讘讬讜讘诇, 讜讻转讘 讘诪"诇 讘砖诐 讛讞讬谞讜讱 诇讛专讗"讛 砖讗诐 诪讻专讛 讚砖谞讬讛诐 诇讜拽讬诐 讗祝 注"驻 砖诇讗 讛讜注讬诇讜 讘诪注砖讬讛诐 讜讛拽砖讛 注诇讬讜 诪讚讘专讬 讛专诪讘"诐 (驻"讝 诪讛诇' 讘讻讜专讜转) 讚讻诇 砖诪注砖讬讜 讗讬谞诐 诪讜注讬诇讬诐 讗讬谞讜 诇讜拽讛 讜讻"讻 讛专诪讘"诐 讙讘讬 诪注砖专 讘讛诪讛 讚讗讬谞讜 诇讜拽讛 注诇 诪讻讬专转讜 注讬讬"砖.
讜诇注谞"讚 谞专讗讛 诇讬讬砖讘, 讚讛谞讛 讘讬住讜讚 讛驻诇讜讙转讗 讚讗讘讬讬 讜专讘讗 讘转诪讜专讛 讘讗讬 注讘讬讚 讗讬 诪讛谞讬 讗讜 诇讗, 诇讗 谞讝讻专 诪驻讜专砖 讘讛专诪讘"诐 讛诇讻讛 讻诪讬, 讜讛谞讛 诪讚讘专讬 讛专诪讘"诐 讘讛诇' 讘讻讜专讜转 (驻"讜 讛"讛) 砖讻转讘 诪注砖专 讘讛诪讛 讗住讜专 诇诪讜讻专讜 讻砖讛讜讗 转诪讬诐 砖谞讗诪专 讘讜 诇讗 讬讙讗诇, 讜讬专讗讛 诇讬 讻砖诪讜讻专 诪注砖专 诇讗 注砖讛 讻诇讜诐 讜诇讗 拽谞讛 诇讜拽讞 讜诇驻讬讻讱 讗讬谞讜 诇讜拽讛 讜讻讜' 讜诪讝讛 讛讜爪讬讗 讛诇讞"诪 砖诐 讚讘专讬 讛讛"诪 (驻"讗 诪讛诇' 讙讝讬诇讛) 讚住"诇 讘讚注转 讛专诪讘"诐 讚驻住拽 讻专讘讗 注讬讬"砖, 讙诐 讘讻"诪 (专驻"讙 诪讛诇讻讜转 诪诇讜讛) 讻转讘 讘讚注转 讛专诪讘"诐 讚驻住拽 讻专讘讗.
讜诇注谞"讚 讚讛谞讛 讘砖讜"转 砖注专 讗驻专讬诐 (住讬' 住讝 讚祝 诪讘 注"讗) 讛拽砖讛 讘讛专诪讘"诐 (驻"讙 诪讛诇' 注讬讜讛"讻 讚讬谉 讛) 砖讻' 讜讗讞"讻 诪注专讘 讘' 讛讚诪讬诐 讚诐 讛驻专 讜讚诐 讛砖注讬专 讜诪讝讛 诪砖谞讬讛诐, 讚讛讗 讝讛讜 讗诇讬讘讗 讚讗讘讬讬 讚住"诇 讜诇拽讞 讚诐 讛驻专 讜讻讜' 砖讬讛讜 诪注讜专讘讬诐 讜讗谞谉 拽讬讬"诇 讻专讘讗 讘专 诪讬注"诇 拽讙"诐 注讬讬"砖.
讜谞专讗讛 诇注谞"讚 讚诇讚讬谞讗 诪讛专讗讜讬 讚讛讜讬 住驻讬拽讗 讚讚讬谞讗 讘讗讬 注讘讬讚 讗诐 诪讛谞讬 讗诐 诇讗, 讜讛讜讗 诇诪讛 讚诪讘讜讗专 讘住讜讙讬讗 讚讞讜诇讬谉 (讚祝 注讞 注"讘) 讚诇讞诇拽 诇"爪 拽专讗 讚住"诇 讻专' 讬讜谞转谉 讜讻讜', 讛专讬 讚讝讛 转诇讬讗 讘讝讛 讚诇诪"讚 讚讞讜砖砖讬诐 诇讝专注 讛讗讘 注"讻 讚住"诇 讻专"讬 讚诇讞诇拽 诇"爪 拽专讗, 讜诇专讘谞谉 讚诪转谞讬' 注"讻 讚住"诇 讻专' 讬讗砖讬讛 注讬讬"砖, 诪注转讛 诇诪讛 讚拽讬讬"诇 讚讗讜"讘 讘讝讻专讬诐 讛讜讬 住驻拽, 讗"讻 诪诪讬诇讗 注"讻 讚诪住驻拽讬' 讗诐 讛诇讻讛 讻专' 讬讗砖讬' 讗讜 讻专' 讬讜谞转谉, 讜注讬' 砖讜"转 诪讛专"诐 诇讜讘诇讬谉 (住讬' 住"讛) 砖转诪讛 诪讝讛 讚诇驻"诪 讚拽讬讬"诇 讚讗讜"讘 谞讜讛讙 讘讝讻专讬诐 诪住驻讬拽讗, 讗"讻 诪住驻拽讗 诇谉 讗诐 爪专讬讱 拽专讗 诇讞诇拽, 讗"讻 讛讬' 诇谞讜 诇讛爪专讬讱 讘砖讜讞讟 讞讬讛 讜注讜祝 讻讬住讜讬 诇讻诇 讗' 讜讗' 讚砖诪讗 诇讞诇拽 诇"爪 拽专讗 讜讗讬讬转专 拽专讗 讚讚诪讜 诇讜诪专 讚爪专讬讱 讻讬住讜讬 诇讻诇 讗' 讘驻"注 讻诪讘讜讗专 讘住讜讙讬讗 讚讞讜诇讬谉 (讚祝 驻讜 注"讘) 注讬讬"砖, 讜谞讚讞拽 诇转专抓 讚讚诪讜 讗爪讟专讬讱 诇讚专砖讗 讗讞专讬谞讗, 讛专讬 讚转驻住 讙"讻 讘诪讜砖诇' 讚拽讬讬"诇 讚讛讜讬 住' 讗诐 爪专讬讱 拽专讗 诇讞诇拽.
讜诪讛"讟 转诪讜讛 诇讬 注诇 驻住拽讗 讚讛砖"注 讬讜"讚 (住讬' 专讬讝 住"讜 讘讛讙"讛) 讚诪讬 砖讛砖讘讬注 讗转 讘谞讜 砖诇讗 讬诇讜讛 讻"讗 讘专砖讜转 专讗讜讘谉 讜砖诪注讜谉 讜诪转 专讗讜讘谉 讚讬讻讜诇 诇讛诇讜讜转 讘专砖讜转 砖诪注讜谉 诇讞讜讚, 讜诪拽讜专讜 诪砖讜"转 讛专砖讘"讗 砖讻转讘 讚拽讬讬"诇 讻专"讬 讚诪砖诪注 讻诇 讗' 讘驻"注 注讚 砖讬驻专讟 诇讱 讬讞讚讜, 讜转诪讛谞讬 讚讗讬讱 驻住讬拽讗 诇谉 讚拽讬讬"诇 讻专' 讬讜谞转谉, 讛讗 诪诪讛 讚拽讬讬"诇 讗讜"讘 谞讜讛讙 讘讝讻专讬诐 诪住驻拽 注"讻 讚诪住驻拽讗 诇谉 讗讬 讻专' 讬讗砖讬' 讗讜 讻专"讬 讜讻讜'. 讜爪注"讙, 讗讞"讻 诪爪讗转讬 讘住驻专 讛谞讚驻住 诪转讚砖 砖诪诇转 讘谞讬诪讬谉 砖转诪讛 讻谉.
诪注转讛 诪诪讬诇讗 讙"讻 讛讜讬 住' 讗讬 拽讬讬"诇 讻讗讘讬讬 讚注讘讬讚 诪讛谞讬 讗讜 讻专讘讗 讚诇讗 诪讛谞讬 讚讛讗 转诇讬 讝讛 讘讝讛, 讚讗诐 讗讜"讘 讗讬谞讜 谞讜讛讙 讘讝讻专讬诐, 诪诪讬诇讗 拽讬讬"诇 讻专' 讬讗砖讬' 讚诇讞诇拽 爪专讬讱 拽专讗 诪诪讬诇讗 讛讚讬谉 讚诇拽讞 诪讚诐 讛驻专 讚讛讬讬谞讜 讘讬讞讚 讜诪讬讬转专 讛诐 注"讻 讚讘注诇诪讗 讗讬 注讘讬讚 诪讛谞讬, 讜讗诐 讛讚讬谉 讚讗讜"讘 谞讜讛讙 讘讝讻专讬诐, 讜诪诪讬诇讗 讛讚讬谉 讻专' 讬讜谞转谉 讚诇讞诇拽 诇"爪 拽专', 讗"讻 讗爪讟专讬讱 讛诐 诇讜诪专 讚注讜诇讬诐 讗讬谞谉 诪讘讟诇讬谉 讝讗"讝, 讜诪诪讬诇讗 拽讬讬"诇 讻专讘讗 讚讗讬 注讘讬讚 诇讗 诪讛谞讬, 讜讛讜讗 讘专讜专 诇讻讗讜专讛.
讜诪注转讛 驻住拽讬 讛专诪讘"诐 注讜诇讬诐 讻讛讜讙谉, 讚诪"砖 讘讛诇' 讘讻讜专讜转 讚讛诪讜讻专 诪注砖专 讘讛诪讛 讗讬谞讜 诇讜拽讛, 讛讬讬谞讜 讙"讻 诪住驻讬拽讗 讚砖诪讗 拽讬讬"诇 讻讗讘讬讬 讚诇讗 诇拽讬 讗诇讗 讛讬讻讗 讚讗讛谞讬 诪注砖讬讜, 讜诪"砖 讘讛诇讻讜转 讬讜讛"讻 讚诪注专讘 讚诐 讛驻专 讜讚诐 讛砖注讬专, 谞诇注"讚 讚住"诇 讚诪讗讬 讚拽讗诪专 专' 讬讜谞转谉 诪讝讛 讘驻谞讬 注爪诪讜 讜诪讝讛 讘驻"注, 讛讬讬谞讜 讚讙诐 讬讜爪讗 讗诐 讝讛 讘驻"注 讜讝讛 讘驻"注. 讗讘诇 讘讜讚讗讬 诪讜讚讛 专' 讬讜谞转谉 讚讬讻讜诇 诇注专讘诐 讙"讻 讜讻拽讜砖讬' 转讜住' 讘讗诪转 讘讬讜诪讗 (讚祝 谞讞) 讚讗诪讗讬 讬讛讗 讗住讜专 诇注专讘, 讛讗 住"诇 诇专"讬 讚诪砖诪注 砖谞讬讛诐 讻讗' 讜诪砖诪注 讻诇 讗' 讜讗' 讘驻"注 注讬讬"砖, 讗讜 讗驻砖专 讚专' 讬讜谞转谉 讚讜拽讗 讻"讗 讘驻"注 讚住"诇 讚注讜诇讬诐 诪讘讟诇讬诐 讝讗"讝 诪砖"讛 讻讬讜谉 讚讛诇砖讜谉 讜诇拽讞 诪讚诐 讛驻专 住讜讘诇 砖谞讬讛诐 讻讗讞讚 讜住讜讘诇 讙"讻 讻"讗 讘驻"注 讗诪专讬' 讚讚讜拽讗 讻"讗 讘驻"注 讻讬 讛讬讻讬 讚诇讗 诇讘讟诇 讚诐 讛砖注讬专, 讜讛讗 讚拽讗诪专 讛砖"住 讘转诪讜专讛 讚专讘讗 住' 讻专"讬 讛讬讬谞讜 诇注谞讬谉 讝讛 讚讜诇拽讞 讚诐 讛驻专 住讜讘诇 讙"讻 讻"讗 讘驻"注 讜诇讗 讛讬讜 讬讚注讬' 讚注讜诇讬诐 讗讬谞诐 诪讘讟诇讬诐, 讜讘讗诪转 讛讬讛 讛讚讬谉 讚讗住讜专 诇注专讘 讚诇讗 讬讘讟诇 讚诐 讛砖注讬专, 诪砖"讛 讗爪讟专讬讱 拽专讗 讚讛诐 诇讗讜专讜讬讬 讚注讜诇讬诐 讗讬谞诐 诪讘讟诇讬诐, 讜诪诪讬诇讗 讗诐 住"诇 讻专' 讬讜谞转谉 讛讚讬谉 谞讜转谉 讚诪讜转专 讘讬谉 诇注专讘 讘讬谉 讻"讗 讘驻"注, 讻讬讜谉 讚讬讚讜注 诇谉 讚注讜诇讬诐 讗讬谞诐 诪讘讟诇讬诐, 诪诪讬诇讗 诪驻专砖讬' 讛拽专讗 讚讜诇拽讞 讚诐 讛驻专 讻诪讜 讘讻"诪 讚诪砖诪注 砖谞讬讛诐 讻讗 讜诪砖诪注 讻"讗 讘驻"注, 讜讻讬讜谉 砖讻谉 诇诪讛 讚讛注诇讬谞讜 讚讛讜讬 住驻拽 讗诐 讛诇讻讛 讻专讘讗 讗讜 讻讗讘讬讬, 讬驻讛 驻住拽 讛专诪讘"诐 讚诪注专讘讬诐 诇拽专谞讜转 讚讛讗 讙诐 诇专讘讗 诪讜转专 注讻"驻 诇注专讘 诪诪讬诇讗 讛讚讬谉 讚诪注专讘讬诐 讚讬讜爪讗 讘讜讚讗讬, 诪砖讗"讻 讻砖讗讬谞讜 诪注讜专讘 讛讜讬 住驻拽 讚砖诪讗 拽讬讬诪讗 诇谉 讻讗讘讬讬.
讜诇驻"讝 诪讬讜砖讘 拽讜砖讬' 讛诪"诇 讛谞"诇 注诇 讛讞讬谞讜讱, 讜讛讬讬谞讜 讚诪讛 讚驻住拽 讛专诪讘"诐 讚讗诐 诪讻专讜 诇爪诪讬转讜转 讚讗讬谉 诪注砖讬讛诐 诪讜注讬诇讬诐 讜转讞讝讜专 讛砖讚讛, 讛讬讬谞讜 讙"讻 诪讟注诐 住驻拽 讚砖诪讗 拽讬讬"诇 讻专讘讗, 讜讛讗 讚讞讜讝专 诪住驻拽 讛讬讬谞讜 讚讛讜讬 住驻拽 讗讬住讜专 讻诪讜 讚诪讜讻讞 诪讛讗 讚拽讬讬"诇 讛讗讞讬诐 砖讞诇拽讜 诇拽讜讞讜转 讛谉 讜诪讞讝讬专讬诐 讝讛 诇讝讛 讘讬讜讘诇, 讗祝 讚讛讜讬 专拽 住' 讚砖诪讗 讝讻讛 讘讞诇拽讜 诪诪砖 讻诪"砖 转讜住' 讘讙讬讟讬谉 (住"驻 讛砖讜诇讞), 讗注"讻 讚诪住驻拽 爪专讬讱 诇讛讞讝讬专 讘讬讜讘诇, 讜诇驻"讝 砖驻讬专 驻住拽 讛讞讬谞讜讱 讚诇讜拽讛, 讚诪诪谞"驻 诇讗讘讬讬 讘讗诪转 讗讛谞讬 诪注砖讬讜 讜讗"爪 诇讛讞讝讬专 讜诇专讘讗 诇拽讬 诪砖讜诐 讚注讘专 讗诪讬诪专讗 讚专讞诪谞讗, 专拽 讚爪专讬讱 诇讛讞讝讬专 诪住驻讬拽讗, 诪砖讗"讻 讘讛讛讬讗 讚讘讻讜专讜转 讚讘讜讚讗讬 诇讗 诪讛谞讬 诪讻讬专转讜 讻讚讬诇驻讬谞谉 讘砖"住 诪拽专讗, 诪诪讬诇讗 诇讗 诇拽讬 讚砖诪讗 拽讬讬"诇 讻讗讘讬讬, 讜讚讜"拽.
讜讛谞讛 讛讗讞专讜谞讬诐 讛拽砖讜 诇专讘讗 讚住"诇 讗讬 注讘讬讚 诇讗 诪讛谞讬 转讬拽砖讬 诪诪转谞讬' 讚讛砖讜讞讟 讘砖讘转 讜讘讬讜讛"讻 讗诪讗讬 砖讞讬讟转讜 讻砖专讛 谞讬诪讗 讚讗讬 注讘讬讚 诇讗 诪讛谞讬, 讜讘讗诪转 诇拽"诪 讚专讘讗 诇讗 讗诪专 讚讗讬 注讘讬讚 诇讗 诪讛谞讬 讗诇讗 讛讬讻讗 讚注讬"讝 讚诇讗 诪讛谞讬 诇讗 谞注砖讛 讛注讘讬专讛, 讗讘诇 讘砖讜讞讟 讘砖讘转 讚讗讬谉 讛注讘讬专讛 讛砖讞讬讟讛 讚讛注讘讬专讛 讛讜讗 专拽 谞讟讬诇转 谞砖诪讛 讗祝 注"讬 谞讞讬专讛, 讜讘讝讛 诇"砖 诇讗 诪讛谞讬 讚讛专讬 诪转 诇驻谞讬讱, 讗"讻 诪诪讬诇讗 讛砖讞讬讟讛 讻砖专讛, 讗讞"讻 专讗讬转讬 讚讙诐 讛诪讛专讬诪"讟 讘砖讜"转 讻转讘 讻谉. 讜讚讬诪讛 讝讛 诇讛诪拽讚砖 讞讬讬讘讬 诇讗讜讬谉 讘讘讬讗讛 讚转驻住讬 拽讚讜砖讬谉 讚讙"讻 诪讛"讟 讚讗讬谉 讛注讘讬专讛 注"讬 转驻讬住转 讛拽讚讜砖讬谉 讚讙诐 讘讝谞讜转 讛讜讗 讛注讘讬专讛.
讗讱 诪住转驻拽谞讗 讘讛讛讬讗 讚转讜拽注 讘砖讜驻专 砖诇 注讜诇讛 讗诐 砖讬讬讱 讘讝讛 住讘专转 专讘讗 讚讗讬 注讘讬讚 诇讗 诪讛谞讬, 讚讗诐 谞讬诪讗 讚诇讗 讬爪讗 讛诪爪讜讛, 讗"讻 诇讗 谞讛谞讛 讜诇讗 注砖讛 注讘讬专讛, 讗讜 讻讬讜谉 讚讗讬谉 讛讗讬住讜专 讚讜拽讗 注诇 讛转拽讬注讛 专拽 砖诇讗 诇讬讛谞讜转, 讜诇讙讘讬 讛谞讗讛 讚注诇诪讗 诇"砖 注讘讬讚 诇讗 诪讛谞讬 讚诪讛 砖谞讛谞讛 谞讛谞讛, 讗"讻 讗祝 讚讘讛讱 讛谞讗讛 讚转拽讬注转 诪爪讜讛 砖讬讬讱 讘讬讛 诇讗 诪讛谞讬, 诪"诪 讛讜讗 讘讻诇诇 讛谞讗讛 讻讬讜谉 讚讗讬谞讜 讗讬住讜专 讘驻"注 诪砖讜诐 转拽讬注讛 讚讜拽讗, 讘讗讜驻谉 讚讗诐 讛讬讬谞讜 讗讜诪专讬诐 讚砖讬讬讱 讘讬讛 注讘讬讚 诇讗 诪讛谞讬, 讛讬讛 谞住转专 专讗讬讬转 讛砖讗讙转 讗专讬讛 讛谞"诇, 讚讬"诇 讚专讘讗 诇砖讬讟转讬讛 诇讗 讬爪讗 诪砖讜诐 讗讬 注讘讬讚 诇讗 诪讛谞讬, 讗讞"讻 专讗讬转讬 砖讻"讻 讛讙讗讜谉 讘注爪诪讜 讘住驻专讜 讟讜专讬 讗讘谉 诇专"讛 讚讬"诇 讚诇讗 讬爪讗 诪砖讜诐 讗讬 注讘讬讚 诇讗 诪讛谞讬, 讜讛讜住讬祝 讚讬"诇 讚讗讘讬讬 诪讜讚讛 讘讬讛 讚讚讜拽讗 讛讬讻讗 讚专讞诪谞讗 讗住专讬' 讘驻讬专讜砖. 讻诪讜 诇讗 讬讞诇讬驻谞讜 讚注讻"驻 诪讬讚 砖讛诪讬专 注讘专 讗诪讬诪专讗 讚专讞诪谞讗 诪砖"讛 讗讬 注讘讬讚 诪讛谞讬, 讗讘诇 讛讻讗 讚诇讗 讗住专讛 讛转讜专讛 诇转拽讜注 专拽 诪诪讬诇讗 讗住讜专 诪砖讜诐 讛谞讗讛 讜讗诐 诇讗 讬讛讬讛 讬讜爪讗 诇讗 注砖讛 讗讬住讜专 讻诇诇 讜诇讗 注讘专 讗诪讬诪专讗 讚专讞诪谞讗. 讘讝讛 诪讜讚讛 讗讘讬讬 讚讗讬 注讘讬讚 诇讗 诪讛谞讬 注讬讬"砖. 讗讜诇诐 诇讚讬讚讬 讙诐 诇专讘讗 诪住驻拽讗 讘讻讛"讙 讗诐 砖讬讬讱 诇讗 诪讛谞讬 讜讻谞"诇.
讜专讗讬转讬 讘转讜住' 注"讝 (讚祝 诪讘 注"讗) 讚"讛 讘讚诪讬讛谉 砖讻转讘 讛讟注诐 讚讛诪拽讚砖 讘讗讬住讜专讬 讛谞讗讛 讗讬谞讛 诪拽讜讚砖转 讗祝 讚讬讻讜诇讛 诇讬讛谞讜转 讘讗驻专谉, 诪砖讜诐 讚讻诪讜 讚讗住讜专 诇诪讜讻专讜 诪讛"转. 讛"谞 讗住讜专 诇拽讚砖 讘讜 讗砖讛 讚讛讜讬 诪讻讬专讛 讞砖讜讘讛 讚讬砖 讘讜 讛谞讗讛 讻砖诪拽讚砖 讘讜 讗砖讛 注"砖. 讜诇讻讗讜专讛 诪讛 讘讻讱 讚讗住讜专 诇拽讚砖. 诪"诪 讗诐 注讘专 讜拽讬讚砖 讗诪讗讬 讗讬谞讛 诪拽讜讚砖转 讜讛讬讛 诪讝讛 专讗讬讛 诇讻讗讜专讛 诇住讘专转 讟讜专讬 讗讘谉 讛谞"诇 讚讘讻讛"讙 诇讻"注 讗诐 注讘讬讚 诇讗 诪讛谞讬 讚注讬"讻 诇讗 注砖讛 讗讬住讜专 讻诇诇. 讚讗诐 讗讬谞讛 诪拽讜讚砖转 诪诪讬诇讗 诇讗 谞讛谞讛.
讜专讗讬转讬 砖讛诪讙讬讛 诇讛诪"诇 (驻"讛 诪讛诇' 讗讬砖讜转) 砖讛拽砖讛 诇讟注诪讗 讚讛转讜住' 讛谞"诇 讗诪讗讬 讗诪专讬谞谉 讘讙讬讟讬谉 (驻"讘) 讚讻转讘 讙讟 注诇 讗讬住讜专讬 讛谞讗讛 讻砖专 谞讬诪讗 讙"讻 讚讗讬谞讛 诪讙讜专砖转 砖讻谉 谞讛谞讛 注"砖. 讜诇注谞"讚 诇拽"诪 诇诪"砖 转讜住' 转诪讜专讛 (砖诐) 讚"讛 诪讬转讘讬 讚讘讙讟 诇"砖 讻诇诇 住讘专讗 讚讗讬 注讘讬讚 诇讗 诪讛谞讬 讚讘讻诇 注谞讬谉 诪转讬专 讚讗转拽砖 诇诪讬转讛 注"砖, 讗"讻 讬"诇 讛"谞 讻谉, 讜诪讛 砖讛拽砖讛 讛转讜住' 讘转诪讜专讛 讘讚"讛 讜讛砖转讗 讚砖谞讬谞谉 讜讻讜' 讚诇讬诪讗 讗"讘 谞砖讘注 砖诇讗 诇讙专砖 讜注讘专 讜讙讬专砖讛 讜讻讜', 注"讻 诇讗讜 讚讜拽讗 讙专讜砖讬谉 讗诇讗 诇讚讜讙诪讗 讘注诇诪讗 谞拽讟讜 讜讘讗诪转 谞"诪 讘讻讛"讙 讘谞砖讘注 砖诇讗 诇诪讻讜专.
讜诇驻"讝 讛讬讛 讚讬谉 讝讛 转诇讜讬 讘诪讞诇讜拽转 讛驻讜住拽讬诐 讘讛讙讛转 砖"注 讗"注 (住讬' 诇讘) 讘讻转讘 砖讟专 拽讚讜砖讬谉 注诇 讗"讛 讗诐 诪拽讜讚砖转, 讚诇讛驻讜住拽讬诐 讚住"诇 讚诪拽讜讚砖转 注"讻 讚诇讗 住"诇 讻住讘专转 转讜住' 讛谞"诇 讘讟注诪讗 讚讛诪拽讚砖 讘讗"讛 讚诇讻讗讜专讛 诇讟注诪讗 讚转讜住' 讗讬谉 讞讬诇讜拽 讘讬谉 诪拽讚砖 讘讗"讛 讘转讜专转 讻住祝 讗讜 讘砖讟专 讻转讜讘 注诇 讗"讛, 讗"讜 讚住"诇 诇讗讬谞讱 讛讟注诪讬诐 砖讛讗专讬讱 讛诪"诇 砖诐, 讜讗"讻 住讘专转 讛讟讜专讬 讗讘谉 讛谞"诇 讘诪讞诇讜拽转 讛驻讜住拽讬诐 砖谞讜讬讬讛.
讜谞诇注"讚 专讗讬讛 诪讛讗 讚讞讜诇讬谉 (讚祝 讞 注"讗) 讘砖讜讞讟 讘住讻讬谉 砖诇 注"讝 讘诪住讜讻谞转 讗住讜专 讚讛讜讬 诪转拽谉, 讜讻转讘 讛专讗"砖 砖诐 讚讘讚讬注讘讚 诪讜转专 讚诇讗 诪拽专讬 谞讙诪专 讘讗讬住讜专 砖讻讘专 讙讚诇讛 讛讘讛诪讛, 讜诇讗 讞住专讛 讗诇讗 砖讞讬讟讛, 注"砖, 讜讗诐 谞讬诪讗 讻住讘专转 讟"讗 讛谞"诇 拽砖讛, 讚诪"诪 谞讬诪讗 讚诪注砖讛 砖讞讬讟转讜 诇讗 诪讛谞讬 讜诇讗 谞转讻砖专 诇讗讻讬诇讛, 讜诪诪讬诇讗 诇讗 谞讛谞讛 讘砖讞讬讟转讜, 讚讛讗 讛讛谞讗讛 诇讗 讛讜讬 讛谞讟讬诇转 谞砖诪讛, 讚讝讛 讛讬讛 讙诐 讘诇讗讜 讛砖讞讬讟讛 砖讛讬转讛 诪转讛 诪讗讬诇讬讛 讗诇讗 讛谞讗转讜 讛讜讗 讛讻砖专讛 诇讗讻讬诇讛 讜谞讬诪讗 讚诇讗 诪讛谞讬 讜诇讗 注讘专 讻诇诇 注诇 讗讬住讜专 讛谞讗讛.
讘讗讜驻谉 讚讛讬讛 诪讜讻专讞 住讘专转讬 讛谞"诇 讚讗驻讬' 诇专讘讗 讻讛"讙 诪讛谞讬 讚讛讗 诪住转诪讗 讛驻讜住' 讛谞"诇 讚住讘专讬 讚讻转讘 砖讟专 拽讚讜砖讬谉 注诇 讗"讛 讚诪拽讜讚砖转, 讜讙诐 讛专讗"砖 讘诪住讜讻谞转 住"诇 讙"讻 讚讛诇讻转讗 讻专讘讗 讘讬注"诇 拽讙"诐. 讗讜 讚讛讜讬 住驻拽 讗诐 讛诇讻讛 讻专讘讗 讜讻谞"诇, 讗注"讻 讚讘讻讛"讙 讙诐 诇专讘讗 诪讛谞讬, 讚讚讜拽讗 讛讬讻讗 砖讛转讜专讛 诪讝讛讬专 砖诇讗 诇注砖讜转 转诪讜专讛, 讗讜 砖诇讗 诇转专讜诐 诪谉 讛专注 注诇 讛讬驻讛 砖讬讬讱 诇讜诪专 讚讻讜谞转 讛转讜专讛 讛讬讛 砖讗讬谞讜 讘专砖讜转讜 诇讛转驻讬住 讘转诪讜专讛, 讗讜 讘转专讜诪讛 讻讛"讙, 讗讘诇 诇注谞讬谉 讗讬住讜专 讛谞讗讛 讻砖讛讝讛讬专讛 讛转讜专讛 砖诇讗 诇讬讛谞讜转 讘讜 诇"砖 诇讜诪专 砖讛拽驻讬讚讛 讛转讜专讛 砖讗讬谉 讘讜 讻讞 诇讬讛谞讜转, 讚诪讬 讬诪讞讛 讘讬讚讜 砖诇讗 诇讬讛谞讜转 讜诇讗讻诇讜 讗诇讗 讚注讘讬讚 讗讬住讜专讗 讗讘诇 诇讗 谞讬讟诇 讛讻讞 诪诪谞讜, 诪砖"讛 讗祝 讚讘讛谞讗讛 砖诪拽讚砖 讘讜 讗砖讛 讗讜 砖转讜拽注 讘讜 讛讬讛 砖讬讬讱 诇讜诪专 讚讗讬谉 讘讜 讻讞 诇拽讚砖讛 讘讝讛 讗讜 诇爪讗转 讘讝讛 讬讚讬 转拽讬注讛, 诪"诪 讛讗 讘讻诇诇 注讬拽专 讛讗讝讛专讛 讗讬谞讜 谞讻诇诇 讝讛 砖讛转讜专讛 谞讜讟诇 讝讻讜转 讻讞讜 诪诪谞讜, 讜注"讻 讛讟注诐 讚讘砖讜驻专 砖诇 注讜诇讛 诇讗 讬爪讗 诪砖讜诐 诪爪讜讛 讛讘讗讛 讘注讘讬专讛:
讜讛谞讛 诇讻讗讜专讛 谞"诇 讚转讜住' 讘转诪讜专讛 讘拽讜砖讬讬转诐 讚诇讬诪讗 讗"讘 讘谞砖讘注 砖诇讗 诇讙专砖 讜注讘专 讜讙讬专砖, 谞住转专 住讘专转 讛讟讜专讬 讗讘谉 讜讙诐 住讘专转讬 讛谞"诇, 讚诇住' 讛讟"讗 讛谞"诇 诇讗 讛讬讜 诪拽砖讬诐 诪讬讚讬, 讚诪诪谞"驻 讗诐 讻讜讜谞转 砖讘讜注转讜 讛讬讛 砖诇讗 诇砖讜讬讬讛 讗讜转讛 诇诪讙讜专砖转, 讗"讻 讘讻讛"讙 讙诐 诇讗讘讬讬 诇讗 诪讛谞讬 讗讬 注讘讬讚, 讚讛讗 讗诐 讗讬谞讛 谞注砖讬转 讙专讜砖讛 诇讗 注讘讬讚 砖讜诐 讗讬住讜专. 讜讗诐 讻讜讜谞转 砖讘讜注转讜 讛讬讛 砖诇讗 诇注砖讜转 诪注砖讛 讙专讜砖讬诐 诇讬转谉 讙讟 讘讬讚讛, 讗"讻 讙诐 诇专讘讗 诪讛谞讬 讚讗讬讱 砖讬讬讱 讻"诪 砖讗"专 诇讗 转注讘讬讚 讜讻讜' 讚讛讬讬谞讜 讚讛转讜专讛 讗诪专讛 砖诇讗 诇注讘讜专 砖讘讜注讛, 讛讗 讛砖讘讜注讛 讻讘专 注讘专 讘谞转讬谞转讜 诇讬讚讛, 讚讘讝讛 诇"砖 诇讜诪专 讚诇讗 讗讛谞讬, 讜讘讙讜祝 讛讙专讜砖讬诐 诇讗 讛拽驻讬讚讛 讛转讜专讛 砖诇讗 诇注讘专讛 讚讝讛 讗讬谞讜 讛注讘专转 讛砖讘讜注讛, 讙诐 住讘专转讬 讛谞"诇 谞住转专 讚讗"讻 讙诐 诇专讘讗 讘讻诇 注谞讬谉 讗讬 注讘讬讚 诪讛谞讬 讚讗祝 讘谞砖讘注 砖诇讗 诇砖讜讬讬讛 诇诪讙讜专砖转, 讛讗 诪"诪 讻砖讛讝讛讬专讛 讛转讜专讛 诇讗 讬讞诇 讚讘专讜 讗讬谉 讛拽驻讬讚讗 砖讗讬谉 诇讜 讻讞 诇讞诇诇 砖讘讜注讛 讚讛讗 讘谞砖讘注 砖诇讗 讬诇讱 讜讛诇讱, 讛专讬 讛讬讞诇 讚讘专讜. 讜讗诐 讻谉 诪诪讬诇讗 讗祝 讚讘谞讚讜谉 讝讛 讘谞砖讘注 砖诇讗 诇讙专砖 砖讬讬讱 讗讬 注讘讬讚 诇讗 诪讛谞讬, 讛讗 诪"诪 讘讙讜祝 讛讗讝讛专讛 诇讗 讛拽驻讬讚讛 讛转讜专讛 讻谉, 讗注"讻 讚住"诇 诇转讜住驻讜转 讚讙诐 讝讛 转诇讬讗 讘诪讞诇讜拽转 讗讘讬讬 讜专讘讗, 讜拽讜砖讬讬转诐 讘讗诪转 讘谞砖讘注 砖诇讗 诇砖讜讬讬讛 诪讙讜专砖转.
讘讗讜驻谉 讚诇讚讘专讬 转讜住' 讘注"讝 (讚祝 住讘) 诪讜讻讞 讻住讘专转 讛讟"讗 讛谞"诇, 讚讛讗 诇讚讘专讬讛诐 转讬拽砖讬 诇讗讘讬讬 诪诪转谞讬' 讚讛诪拽讚砖 讘讗"讛 讗讬谞讛 诪拽讜讚砖转, 讗注"讻 讚讘讻讛"讙 讙诐 讗讘讬讬 诪讜讚讛, 讜诇讛驻讜住拽讬诐 讚讻转讘 砖讟专 拽讚讜砖讬谉 注诇 讗"讛 讚诪拽讜讚砖转 讜讻谉 诇讛专讗"砖 讘诪住讜讻谞转, 注"讻 讚住"诇 砖住讘专转讬 讚讙诐 诇专讘讗 讘讻讛"讙 诪讛谞讬, 讜诪讚讘专讬 转讜住' 转诪讜专讛 讘拽讜砖讬讬转诐 讘谞砖讘注 砖诇讗 诇讙专砖 诪讜讻讞 讚住"诇 讚讙诐 讘讻讛"讙 转诇讬讗 讘驻诇讜讙转讗 讚讗讘讬讬 讜专讘讗, 讻谞诇注"讚 讘注讝讛"讬:


转讚"讛 诪爪讜讛 诇砖驻砖祝 讜讻讜' 注' 讘讚讘专讬讛诐.
讜诇讻讗讜专讛 讬砖 诇注讬讬谉 讛讗 诪住拽讬' 讘谞讚讛 讚谞砖讜讬 诪讜转专 注"砖. 讜讛专讬 讻讛"讙 谞砖讜讬 讛讬讛 讻讚讗诪专讬' 讚讘注讬' 讜讻驻专 讘注讚讜 讜讘注讚 讘讬转讜. 讜讘诪转谞讬转讬谉 诪砖诪注 讚讻诇 讛诪讬住讱 讜讻讜' 讚讛讬讬谞讜 讗祝 讘讻讛"讙 讚讛专讬 注讬拽专讛 讘讬讜诪讗 讚诪讬讬专讬 讘讬讛"讻. 讜讘讻讛"讙 讚讛讬讛 谞砖讜讬 讛专讬 讗驻砖专 诇讜 诇讗讞讜讝 讘讗诪讛. 讜诪讻讗谉 住讬讬注转讗 诇讚讘专讬 讛诪讙"讗 (住讬诪谉 讙 住拽讬"讚) 砖讻转讘 诪住讘专讗 讚讘讗讬谉 讗砖转讜 注诪讜 讗讜 谞讚讛 讗住讜专 注"砖. 讜讗"讻 讘讬讛"讻 讛讜讬 讻诪讜 讗砖转讜 谞讚讛. 讜讘讗诪转 砖讗专 讬诪讜转 讛砖谞讛 讘讗诪转 讛讜讗 专拽 讘讻讛谉 讛讚讬讜讟 驻谞讜讬. 讜注' 讘诪讙"讗 住讬' 拽讻"讞 住"拽 住"讞:





讙讘讜专转 讗专讬

讗讬谉 讗讚诐 谞讻谞住 诇注讝专讛 诇注讘讜讚讛 注讚 砖讬讟讘讜诇 驻专砖"讬 诇注讘讜讚讛 诇讗讜 讚讜拽讗 讚讗讬谉 讗讚诐 谞讻谞住 诇注讝专讛 注讚 砖讬讟讘讜诇 讜讝讛 转讬诪讛 讚讗"讻 诇注讘讜讚讛 讚谞拽讟 诇"诇 讛讗 讗讬谉 注讘讜讚讛 讗诇讗 讘注讝专讛 讜转讬驻讜拽 诇讬讛 讚讟注讜谉 讟讘讬诇讛 诪砖讜诐 讻谞讬住转 注讝专讛 讜讘砖诇诪讗 讗讬 砖讜讞讟 讘住讻讬谉 讗专讜讻讛 讗注"驻 砖讛讜讗 注讜诪讚 讘讞讜抓 讟注讜谉 讟讘讬诇讛 谞讬讞讗 讛讗 讚谞拽讟 诇注讘讜讚讛 讚讛砖转讗 [讛讜讬] 注讘讜讚讛 讘诇讗 讻谞讬住转 注讝专讛 讜拽诪"诇 讚讟注讜谉 讟讘讬诇讛 讜转谞讗 讚转谞讗 诇注讝专讛 诇注讘讜讚讛 讗讜 讗讜 拽转谞讬 诇注讝专讛 讘诇讗 注讘讜讚讛 诇注讘讜讚讛 讘诇讗 注讝专讛 讗诇讗 讚讛讗 诪讬讘注讬 诇谉 讘讙诪专讗 诪讛讜 诇砖讞讜讟 注"讬 住讻讬谉 讗专讜讻讛 讜诇讗 讗讬驻砖讬讟讗 诪讬讛讜 诇讘"讝 讚诪驻专砖 讘讙诪专讗 讟讘讬诇讛 讝讜 诪讛"转 诪拽"讜 诪讻讛"讙 讘讬讜讛"讻 讜讛讗 讜讚讗讬 诪讛讗讬 拽"讜 诇讬讻讗 诇诪讬诇祝 讗诇讗 诇注讘讜讚讛 讚讜诪讬讗 讚讻讛"讙 讘讬讜讛"讻 砖讛讬讛 讟讜讘诇 讘讬谉 注讘讜讚讛 诇注讘讜讚讛 讗讘诇 砖诇讗 讘注讘讜讚讛 讗驻讬' 诇讘"讝 讜讚讗讬 讗讬谉 爪专讬讱 讟讘讬诇讛 讗诇讗 诪讚专讘谞谉 讛讬讬谞讜 讚转谞讬 转专转讬 诇注讝专讛 讙专讬讚讗 诪讚专讘谞谉 讜诇注讘讜讚讛 诪讛"转 讜讛讗 讚讗拽讚诪讬讛 诇注讝专讛 讚专讘谞谉 诇注讘讜讚讛 讚讗讜专讬讬转讗 讗讬讬讚讬 讚讞讘讬讘讗 诇讬讛 讗拽讚诪讬讛 讻讚讗讬' 讘驻"拽 讚专"讛 (讚祝 讬"讙) 讚讗拽讚讬诐 转谞讗 诪注砖专 讬专拽 讚专讘谞谉 诇诪注砖专讜转 讚讗讜专讬讬转讗 诪讛"讟 讗讘诇 诇专"讬 讚讗诪' 讘讙诪专讗 住专讱 讟讘讬诇讛 讛讬讗 讝讜 讜诇讚讬讚讬讛 讗驻讬' 诇注讘讜讚讛 讗讬谞讜 讗诇讗 讚专讘谞谉 诇注讘讜讚讛 讚谞拽讟 诇"诇 讜诇讗 注讜讚 [讗诇讗] 讚谞拽讟 诇注讘讜讚讛 讘转专 诇注讝专讛 讚讛讜"诇 讝讜 讜讗讬谉 爪专讬讱 诇"讝 讜讛讜"诇 诇诪讬转谞讗 讗讬驻讻讗 诇注讘讜讚讛 诇注讝专讛 讚讛讜"诇 诇讗 讝讜 讗祝 讝讜 讜讬"诇 讚谞拽讟 诇注讘讜讚讛 讚拽诪"诇 讚诪砖讜诐 诇转讗 讚注讘讜讚讛 讙讜驻讛 爪专讬讱 讟讘讬诇讛 讜谞"诪 讚讗讬 讟讘诇 注"讚 讘讬讗转 诪拽讚砖 讜诇讗 讻讬讜谉 讘讟讘讬诇转讜 注"讚 注讘讜讚讛 爪专讬讱 讟讘讬诇讛 讗讞专转 讗诐 讘讗 诇注讘讜讚 讚讛讗 讟讘讬诇讛 诇砖诪讛 讘注讬谞谉 讻讚讗诪' 讘讙诪专讗 讛讗 讚讟讘诇 注"讚 讘讬讗转 诪拽讚砖 讛讗 讚诇讗 讟讘诇 注"讚 讘讬讗转 诪拽讚砖 讜讘讛讻讬 讗转讬 砖驻讬专 谞诪讬 讛讗 讚讗拽讚讬诐 转谞讗 诇注讝专讛 拽讜讚诐 诇注讘讜讚讛 讚转谞讗 谞拽讟 讻住讚专 讚讗驻讬' 讚讟讘诇 注"讚 讻谞讬住转 注讝专讛 讗诐 专讜爪讛 诇注讘讜讚 讗讞专 讟讘讬诇讛 讝讜 爪专讬讱 讟讘讬诇讛 讗讞专转 注"讚 诇注讘讜讚讛 诪讬讛讜 讬砖 诇讬 诇讙诪讙诐 注诇 转讬' 讝讛 讚讛讗 讘驻"讙 讚讞讙讬讙讛 (讚祝 讻') 转谞谉 讟讘诇 诇讞讜诇讬谉 讛讜讞讝拽 诇讞讜诇讬谉 讗住讜专 诇诪注砖专 诇诪注砖专 讗住讜专 诇转专讜诪讛 诇转专讜诪讛 讗住讜专 诇拽讜讚砖 讜讻讜' 讟讘诇 诇讞诪讜专 诪讜转专 诇拽诇 讜讗注"讙 讚讗诐 讟讘诇 讜诇讗 讛讜讞讝拽 讻讗讬诇讜 诇讗 讟讘诇 讻诇诇 讻讚转谞谉 讛转诐 讗驻"讛 讘讟讘讜诇 诇讞诪讜专 诪讜转专 诇拽诇 讛"谞 讛讗 注讘讜讚讛 拽讬诇讗 诪讘讬讗转 诪拽讚砖 诇注谞讬谉 讟讜诪讗讛 讚讟诪讗 砖注讘讚 讘诪讬转讛 讜注诇 讘讬讗转 诪拽讚砖 讘讻专转 讜讛讗 诇专"讬 讚讗诪专 住专讱 讟讘讬诇讛 讛讬讗 讝讜 讻讚讬 砖讬讝讻讜专 讟讜诪讗讛 讬砖讬谞讛 砖讘讬讚讜 讜讬驻专讜砖 讜讻讬讜谉 讚讟讘讬诇讛 讝讜 诪砖讜诐 诇转讗 讚讟讜诪讗讛 讛讬讗 讟讘讬诇讛 讚讘讬讗转 诪拽讚砖 讞诪讬专 诪砖诇 注讘讜讚讛 讚讝讜 讘讻专转 讜讝讜 讗讬谞讜 讗诇讗 讘诪讬转讛 讚拽讬诇讗 诪讻专转 讻讚讗' 讘驻"讘 讚驻住讞讬诐 (讚祝 诇"讙) 讙讘讬 讘讞讟讗讛 讘砖讙讙讛 驻专讟 诇诪讝讬讚 讜讗"讻 讻讬 讟讘诇 注"讚 讘讬讗转 诪拽讚砖 讚讞诪讬专 讚讘讻专转 讻"砖 讚注诇转讛 诇讜 诇注讘讜讚讛 讚拽讬诇讗 诪讬谞讬讛 讚讗讬谞讜 讗诇讗 讘诪讬转讛 讚讛讜"诇 讟讘讜诇 诇讞诪讜专 诪讜转专 诇拽诇 讜讬"诇 讚谞拽讟 诇注讘讜讚讛 诪砖讜诐 讘诪讛 讘砖注转 讛讬转专 讛讘诪讜转 讚诪砖讜诐 注讝专讛 诇讬讻讗 讜诪砖讜诐 注讘讜讚讛 讗讬讻讗 讗驻讬' 诇专"讬 讚讗诪专 住专讱 讟讘讬诇讛 讛讬讗 讝讜 讚讟诪讗 砖注讘讚 讗驻讬' 讘讘诪讛 讘诪讬转讛 讻讚诪讜讻讞 专驻"讘 讚讝讘讞讬诐 (讚祝 讟"讝) 讚专爪讛 诇诪讬诇祝 讝专 砖注讘讚 讞讬诇诇 诪讘注诇 诪讜诐 讜讟诪讗 讚驻专讬讱 诪讛 诇讛爪讚 讛砖讜讛 砖讘讛诐 砖讻谉 诇讗 讛讜转专讜 讘讘诪讛 诪砖诪注 讛讗 讚转谞谉 讛转诐 驻讬"讚 讛谞讜转专 讜讛讝诪谉 讜讛讟诪讗 砖讜讬谉 讘讝讛 讜讘讝讛 讛讗讬 讟诪讗 诇注谞讬谉 注讜讘讚 讘讟讜诪讗讛 谞诪讬 讗讬讬专讬 讜讛砖转讗 谞拽讟 诇讛讜 谞诪讬 讘诇讗 讝讜 讗祝 讝讜 诇讗 诪讬讘注讬 讘注讝专讛 讚讘讻专转 诇讟诪讗 讚讟注讜谉 讟讘讬诇讛 讻讚讬 砖讬讝讻讜专 讟讜诪讗讛 讬砖讬谞讛 讗诇讗 诇注讘讜讚讛 讘讘诪讛 讚讗讬谞讜 讗诇讗 讘诪讬转讛 讚拽讬诇讗 讗驻"讛 讟注讜谉 讟讘讬诇讛 讜讻"转 讗讬 讙讝专讜 诪砖讜诐 住专讱 讟讜诪讗讛 注诇 注讜讘讚 讘讘诪讛 讚讗讬谞讜 讗诇讗 讘诪讬转讛 讗讜讻诇 转专讜诪讛 讬讛讗 讟注讜谉 谞诪讬 讟讘讬诇讛 讚讛讗 讟诪讗 砖讗讻诇 转专讜诪讛 讘诪讬转讛 诇拽"诪 讚讜诇讟注诪讬讱 讗讜讻诇 拽讜讚砖 讬讛讗 爪专讬讱 讟讘讬诇讛 诪砖讜诐 住专讱 讟讜诪讗讛 讻诪讜 讛谞讻谞住 诇注讝专讛 讚讛讗 讘讻专转 讻诪讜转讜 (讞住专 讻讗谉) 讗讬 谞诪讬 讛讗 讚谞拽讟 诇注讘讜讚讛 谞"诪 诇驻专讛 讗讚讜诪讛 讚诪砖讜诐 注讘讜讚讛 讗讬讻讗 讜诪砖讜诐 注讝专讛 诇讬讻讗 讚讛讗 谞注砖讬转 讘讞讜抓 讜讗注"讙 讚讻讛谉 讛砖讜专祝 讗转 讛驻专讛 讘诇讗"讛 爪专讬讱 讟讘讬诇讛 讻讚转谞谉 诪讟诪讗讬谉 讛讬讜 讛讻讛谉 讛砖讜专祝 讗转 讛驻专讛 讜诪讟讘讬诇讬谉 讗讜转讜 诇讛讜爪讬讗 诪诇讘谉 砖诇 爪讚讜拽讬诐 砖讛讬讜 讗讜诪专讬诐 讘诪注讜专讘讬 砖诪砖 讛讬' 谞注砖讬转 讜讛谞讬讞讗 诇专讘 讚讗诪专 诇拽诪谉 讘驻"讚 (讚祝 诪"讙) 讜诇拽讞 讗诇注讝专 讛讻讛谉 诪讚诪讛 诇专讘讜转 讗驻讬' 讻讛谉 讛讚讬讜讟 讬"诇 讚谞拽讟 诇注讘讜讚讛 诪砖讜诐 诪拽讘诇 讚诪讛 讚诇讗 讛讬讜 诪讟诪讗讬谉 讗诇讗 诇讛砖讜专祝 讘诇讘讚 讜拽诪"诇 讚讗驻"讛 讟注讜谉 讟讘讬诇讛 诪驻谞讬 拽讘诇讛 砖讛讬讗 注讘讜讚讛 讗讘诇 诇砖诪讜讗诇 讚讗诪' 讗诇注讝专 讚讜拽讗 讜诇讚讜专讜转 诇诪"讚 讘讻讛"讙 讚讜拽讗 注"讻 砖专讬驻转讛 讜拽讘诇转 讚诪讛 讛讻诇 谞注砖讛 注"讬 讗讚诐 讗讞讚 砖讛讜讗 讛讻讛"讙 诪讗讬 讗讬讻讗 诇诪讬诪专 诪讬讛讜 专"讬 住"诇 讘讛讚讬讗 专驻"讚 讚诪住' 驻专讛 讚诇讚讜专讜转 讘讻讛谉 讛讚讬讜讟 住讙讬 讜注讜讚 讗驻讬' 诇诪"讚 诇讚讜专讜转 讘讻讛"讙 诪"诇 讻讛"讙 讜诪砖讜讞 砖注讘专 讗' 砖专驻讛 讜讗' 拽讬讘诇 讚诪讛 讚讗讬谉 爪专讬讱 诇讟诪讗 诇讛诪拽讘诇 讜拽诪"诇 讚讗驻"讛 讟注讜谉 讟讘讬诇讛 诪驻谞讬 讛注讘讜讚讛:


讜讻讜诇谉 讘拽讜讚砖 注诇 讘讬转 讛驻专讜讛 讞讜抓 诪讝讜 驻专砖"讬 讛专讗砖讜谞讛 砖讗讬谞讜 讘讗 讞讜讘讛 诇讬讜讛"讻 讚讛讗 讻诇 讬讜诪讗 谞诪讬 讗讬转讗 讗讘诇 讟讘讬诇讜转 讛讘讗讜转 讞讜讘讛 诇讬讜讛"讻 讻转讬讘 讘讛谉 讘诪拽讜诐 拽讚讜砖 讘注谞讬谞讗 讚讗讞专讬 诪讜转 讜拽"诇 讛讗 讗诪专讬谞谉 诇拽诪谉 (讚祝 诇"讘) 讙诪讬专讬 讛' 讟讘讬诇讜转 讜注砖专讛 拽讬讚讜砖讬谉 讟讜讘诇 讻讛"讙 讜诪拽讚砖 讘"讘 讜驻专砖"讬 讙诪讬专讬 讛诇讻讛 诇诪砖讛 诪住讬谞讬 讜讛讗 讟讘讬诇讛 专讗砖讜谞讛 讘讻诇诇 讛' 讟讘讬诇讜转 砖讜讛 诇讛讛讬讗 讛专讬 讚讟讘讬诇讛 讝讜 诪讛"转 讛讬讗 讜讬"诇 讗注"讙 讚讟讘讬诇讛 讝讜 讙"讻 讛诇讻转讗 讙诪讬专讬 诇讛 诪"诪 讗"爪 讘诪拽讜诐 拽讚讜砖 讚讗"爪 诪拽讜诐 拽讚讜砖 讗诇讗 讟讘讬诇讛 砖诇 讞诇讬驻转 讘讙讚讬诐 砖诇 拽讜讚砖诪砖诇 讝讛讘 诇砖诇 诇讘谉 讜诪砖诇 诇讘谉 诇砖诇 讝讛讘 讚讬诇驻讬谞谉 诇讛讜 诇拽诪谉 诪讜专讞抓 讘诪拽讜诐 拽讚讜砖 讗讘诇 讟讘讬诇讛 讝讜 讗"爪 诪拽讜诐 拽讚讜砖 砖讛专讬 驻砖讬讟讛 讝讜 讗讬谞讛 讘讙讚讬 拽讜讚砖 讗诇讗 砖诇 讞讜诇 讛谉 讜讻讬 讙诪讬专讬 诇讟讘讬诇讛 诇诪拽讜诐 拽讚讜砖 诇"讙 讜讝讛 讚诇讗 讻驻专砖"讬 讚转诇讬 讟注诪讗 诪砖讜诐 讚讻诇 讬讜诪讗 谞诪讬 讗讬转讗 诪讬讛讜 讗转专讬 拽讬讚讜砖讬 拽诪讗讬 讚转谞谉 诇拽诪谉 驻砖讟 讬专讚 讜讟讘诇 讜讻讜' 讜讻诇 讛住讜讙讬讗 讚讛转诐 驻诇讜讙转讗 讚专"诪 讜专讘谞谉 讘讙诪' 讗讻转讬 拽砖讛 讜砖诐 讗讘讗专:

砖注专讬 转讜专转 讘讘诇

(诇 注"讗 专砖"讬) 讚"讛 诇讗 讗诪专谉 讜讻讜' 爪专讬讱 诇讬讟讜诇 砖诪讗 讬转谉 讜讻讜'.鈥斪⒆�' 讘专讻讜转 (诪讙 讗) 讚诪讘讜讗专 砖诐, 砖诪谞讛讙诐 讛讬讛 诇讬讟讜诇 讬讚 讗讞转 诇砖转讬讬讛.

